14. 01. 2022 16:00\n05. 01. 2022 08:56\nBANJALUKA - Predsjednik PDP-a Branislav Borenović izjavio je Srni da je 30 godina postojanja Republike Srpske veliki i značajan jubilej koji pokazuje da je ona vječna i trajna i da se niko ne može poigravati sa budućnošću Srpske.\nPDP: Jelena Trivić kandidat za predsjednika RS ili člana Predsjedništva BiH\n28. 12. 2021 16:03\nBANJALUKA - Jelena Trivić, poslanica PDP-a u Narodnoj skupštini RS, kandidat je za jednu od inokosnih funkcija, a naša je želja da to bude funkcija predsjednika Republike Srpske, potvrdio je Branislav Borenović, lider ove stranke.\n28. 12. 2021 12:37\nBANJALUKA - Jelena Trivić, poslanica PDP-a u Narodnoj skupštini RS, biće najvjerovatnije kandidat opozicije za poziciju predsjednice Republike Srpske, saznaju Nezavisne novine iz redova opozicionih stranaka.\nNešić: Ostajemo za dogovor sa PDP i SDS ili formiranje trećeg bloka\n24. 12. 2021 16:19\nBANJALUKA - Opozicija u Republici Srpskoj do kraja januara ima rok da zbije redove, u suprotnom na predstojeće opšte izbore po svemu sudeći ići će u dvije kolone, s obzirom na to da DNS u slučaju nepostizanja dogovora do kraja idućeg mjeseca najavljuje formiranje trećeg bloka.\nBorenović: Zabrinjavajuće što 70 odsto građana Prijedora nije glasalo\n13. 12. 2021 07:09\nPRIJEDOR - Predsjednik PDP-a Branislav Borenović izjavio je večeras da je činjenica da zajednički kandidat DNS-a, SDS-a i PDP-a za gradonačelnika Prijedora nije pobijedio, ali da je zabrinjavajuće da je 70 odsto građana ostalo kući ili nije bilo u mogućnosti da izađe na izbore.\nIvan Begić napustio PDP i vratio odbornički mandat\nBANJALUKA - Ivan Begić, dosadašnji odbornik PDP-a u Skupštini grada Banjaluka napustio je ovu stranku i vratio poslanički mandat.\nBANJALUKA - Igor Crnadak, poslanik PDP-a u Narodnoj skupštini RS, je rekao da Milorad Dodik, srpski član Predsjedništva, izvrgava ruglu institut zaštite vitalnog nacionalnog interesa zato što je pitanje otvaranja Kancelarije Ambasade Ruske Federacije objedinio u jednu tačku na raspravi u Narodnoj skupštini RS.


Novi centralni kotlovi u Opovu i Sefkerinu - GLAS OPOVA\nObnovljeno grejanje u zdravstvenoj ustanovi: Novi centralni kotlovi u Opovu i Sefkerinu (video)\nNovi centralni kotlovi u Opovu i Sefkerinu\nDoma zdravlja Opovo polovinom oktobra, lokalna samouprava je vrlo brzo reagovala i iz tekuće budžetske rezerve za neplanirane izdatke, namenila 1,5 miliona dinara za nabavku novog kotla u zgradi Doma zdravlja Opovo, ali i za nov kotao u zdravstvenoj ambulanti Sefkerin.\nKotlovi su u međuvremenu dopremljeni i montirani, a kotlarnicu u Opovu obišli su predsednik opštine Miloš Markov i direktorka Doma zdravlja Opovo dr Sofija Popović.\nPredsednik opštine je izrazio zadovoljstvo brzom reakcijom istakavši da je obezbeđivanje normalnih i što kvalitetnijih uslova za rad u Domu zdravlja Opovo jedan od prioriteta lokalne samouprave.\n„Na inicijativu Doma zdravlja Opovo obezbedili smo sredstva za opremanje nove kotlarnice za Dom zdravlja u Opovu, kao i u Sefkerinu. Ovo je bila kotlarnica koja je izašla iz upotrebe, kupljena još pre 14 godina i kada je kupljena nije bila kompletna jer joj je nedostajao deo za kondenzaciju. Naravno, nismo mogli tako da funkcionišemo, posebno sada u vremenu pandemije KOVID-19 i kada je potrebno da Dom zdravlja ima sve preduslove da lekari mogu da rade, građani da borave u prostorijama, nama je prioritet da obezbedimo normalne i što kvalitetnije uslove.\nMi smo imali prvo ideju da uradimo remont postojeće, međutim kada smo videli da je to nemoguće da se uradi, kroz neke uštede odvojili smo sredstva da možemo da kupimo novu. Sada, posle 14 godina promenili centralni kotao u objektu Doma zdravlja Opovo i moram da kažem da je ovde u pitanju 1000 kvadrata koji se greju i ovaj kotao je od 300 kilovata. U isto vreme smo i za ambulantu u Sefkerinu obezbedili i to je način odgovorne lokalne politike čime želimo da u skladu sa našim mogućnostima obezbedimo za naše građane najkvalitetnije uslove kada obavljaju svoje usluge kod nas“, poručio je Markov.\nOvom investicijom rešen je dugogodišnji problem opovačke zdravstvene ustanove.\nOpštinsko veće Opštine Opovo: Održana 22. sednica, na dnevnom redu 16 tačaka i sedam verifikacija\nFudbal: Jesenja polusezona ispod očekivanja\nDecember 3, 2021, 01:43


ABA: Bez šampiona i ispadanja, „vajl kard“ za Borac i Split\nTanjug 27. maja 2020. 20:24\nBEOGRAD – Regionalna košarkaška ABA liga zvanično je saopštila da je odlučila je da otkaže nastavak sezone 2019/20 u ABA ligi, ABA 2 ligi i U19 ABA liga šampionatu.\n„Posle analize svih mogućih opcija, Skupština ABA lige j.t.d. odlučila je da otkaže nastavak sezone 2019/20 u 1. ABA ligi, 2. ABA ligi i U19 ABA liga šampionatu. Pored velike želje i iscrpljenih svih mogućnosti da se sezona završi na terenu, klubovi ABA lige su na prvo mesto stavili zdravlje igrača, navijača, stručnih štabova i svih onih koji učestvuju u organizaciji utakmice“, navodi se u saopštenju i dodaje:\n„Prisustvo i razvoj virusa COVID 19, još uvek nosi veliki broj ograničavajućih faktora. U tom pogledu, zemlje koje pokrivaju takmičenja ABA lige nisu u istoj situaciji, što klubove stavlja u različite pozicije, ograničava mogućnosti okupljanja ekipa posle više od dva meseca pauze i onemogućava sprovođenje adekvatnog trenažnog procesa, što su ključni faktori za bezbedan nastavak sezone. Skupština ABA lige odlučila je da se sezona 2019/20 završi bez imenovanja šampiona u svim takmičenjima“.\n„Sa ciljem daljeg jačanja takmičenja, Skupština ABA lige odlučila je da 1. ABA liga u sezoni 2020/21 bude proširena na 14 klubova. Pored 12 klubova iz sezone 2019/20 (Budućnost Voli, Cedevita Olimpija, Cibona, Crvena zvezda mts, FMP, Igokea, Koper Primorska, Krka, Mega Bemax, Mornar, Partizan NIS, Zadar), Skupština ABA lige odlučila je da za sezonu 2020/21 specijalne pozivnice dodeli Borcu i Splitu.“\n„Svih šest zemlja pod okriljem takmičenja ABA lige (Slovenija, Bosna i Hercegovina, Severna Makedonija, Crna Gora, Srbija i Hrvatska) imaće po dva predstavnika. U slučaju da se iz neke države ne prijave klubovi koji su to pravo stekli na osnovu rezultata, upražnjena mesta biće popunjena sa specijalnim pozivnicama. Skupštini ABA lige takođe je donela odluku da advokatski timovi Crvene zvezde i ABA lige potpišu sporazum o vansudskom poravnanju u skladu sa odlukama Skupštine, čime će se na miran način rešiti sudski spor“, navodi se.\n„Istovremeno, ABA liga i klubovi će detaljno pratiti situaciju sa razvojem virusa COVID-19, biće u stalnom kontaktu sa državnim i zdravstvenim organizacijama i u skladu sa eventualnim ograničenjima vršiti usklađivanje svojih daljih koraka“, zaključeno ej u saopštenju ABA lige.


Predstavnici Vlade pozivaju na razgovor o paušalu, usvajanje zakona najavljeno za novembar\nVlada Republike Srbije najavila je da će u Nišu, Kragujevcu, Novom Sadu i Beogradu biti održani informativno-konsultativni sastananci u vezi reforme Zakona o porezu na dohodak građana.\nSa različitih strana u prethodnim danima Vlada Republike Srbije dobijala je pozive da otvori javnu raspravu o izmenama Zakona o porezu na dohodak građana kako bi se produbio dijalog sa ljudima iz struke i svima onima koje ove izmene pogađaju.\nIako Vlada još uvek ne izlazi sa odgovorom ovim povodom, najavila je da će u nekoliko gradova u Srbiji — Kragujevcu, Nišu, Novom Sadu i Beogradu — biti organizovani informativno-konsultativni sastanci na ovu temu. Plan je da predstavnici Vlade i poreske struke na ovim sastancima obrazlože najavljenje izmene, saslušaju mišljenja i sugestije i odgovore na pitanja zainteresovanih. Prijava za događaj nije potrebna i svako ko želi da učestvuje može da dođe u zakazanom terminu i da svoj komentar.\nNiš: 17. oktobar, 11-13h, Startup centar na Elektronskom fakultetu, Aleksandra Medvedeva 14\nKragujevac: 17. oktobar, 16-18h, Biznis inovacioni centar, Trg Topolivaca 4\nNovi Sad: 21. oktobar, 11-13h, Privredna komora Vojvodine, Hajduk Veljkova 11\nBeograd: 21. oktobar, 16-18h, Kulturni centar Beograd, Trg republike 5/1, Galerija Artget\nOTVORENI RAZGOVOR O PAUŠALU\nPredstavnici @SerbianGov i poreske struke će obrazložiti najavljene izmene, saslušati mišljenja i sugestije, odgovoriti na pitanja zainteresovanih.\nNiš i Kragujevac: 17. 10.\nNovi Sad i Beograd: 21. 10.#Paušal #Preduzetništvo #ITSrbija pic.twitter.com/IqZhOzO5N4\n— VojvodinaICT cluster (@VOICT) October 14, 2019\nVažno je napomenuti i da iz Vlade najavljuju da bi ovaj zakon već u novembru mogao biti usvojen u Narodnoj skupštini, a po prvi put se kao mogući termin za početak primene ovih mera pored januara, pominje i 1. mart sledeće godine.\nNa ulicu, u medije i to strane: Investitori, ulažite u državu iz koje beže najpametniji i u kojoj se poreska politika menja kao letnje i zimsko vreme! Naterajte Vučića da postupi kao sa mini-hidro elektranama.\nKoliko smo videli iz Nisa i Kragujevca, ovo nije javna rasprava gde se argumentima moze nesto promeniti vec vise objasnjavanje kako se propisano planira sprovoditi. Pisac zakona je profesor sa pravnog fakulteta, a glavni govornik takodje pravnik koji ITevcima objasnjava kako treba da izgleda razvoj ITa...\nIT zajednico, Vlada da donosi zakone a mi da sedimo skrstenih ruku? Da li su taksisti hrabriji od nas? I zasto? Vreme je da im pokazemo "zube". Startit kao najveci community bi mogao da nas podrzi i skupi u zajednicke proteste.\nPrvo sto treba uraditi je odloziti primenu ovog zakona barem na 6 mesec u bilo kakvoj formi da je usvojen. To je minimalni period da se ljudi prilagode i prihvate tako veliku promenu ukoliko je to uopste moguce.


LAF: Razrešite Stankovića hitno! | Politika\nPolitika / Vesti\nLAF: Razrešite Stankovića hitno!\nLokalni antikorupcijski forum Niš (LAF) danas je pokrenuo inicijativu da Skupština grada Niša stavi van snage odluku kojom ne prihvata inicijativu Agencije za borbu protiv korupcije za razrešenje Nenada Stankovića sa funkcije zamenika predsednika Skupštine zbog sukoba interesa. Agencija podseća da je Stanković prekršio član 31. Zakona o Agenciji jer je nije obavestio da je u trenutku stupanja na javne funkcije odbornika i zamenika predsednika Skupštine grada obavljao i posao zamenika direktora gradske Direkcije za javni prevoz. Odluka Agencije kojom je to utvrdjeno postala je konačna u oktobru ove godine.\nNenad Stanković, zamenika predsednika Skupštine grada Niša\nLAF smatra da je takva skupštinska odluka krajnje neprihvatljiva jer njome pored ostalog najviši gradski organ direktno promoviše nepoštovanje zakona, princip nekažnjivosti funkcionera i koruptivno ponašanje u javnom sektoru. Svaki funkcioner je obavezan da poštuje pravne norme, etičke standarde i javni interes, a da u svom odlučivanju i delovanju ne narušava ugled institucija, kao ni grada Niša. Zakon o Agenciji za borbu protiv korupcije je jedan od glavnih antikoruptivnih zakona, a Agencija jedan od najvažnijih državnih organa nadležnih za oblast borbe protiv korupcije.\n-LAF je uputio dopise svim ovlašćenim predlagačima u kojima ih poziva da iniciraju da se u dnevni red sledeće sednice Skupštine grada, zakazane za 26. decembar, uvrsti Predlog odluke o stavljanju van snage skupštinske odluke da se se prihvati inicijativa Agencije da se Stanković razreši sa funkcije. Dopisi su upućeni gradonačelniku Niša Zoranu Perišiću, Gradskom veću i svim odborničkim grupama u Skupštini grada. Mi ćemo uputiti predstavke skupštinskoj Komisiji za praćenje primene etičkog kodeksa zbog sumnje da je odbijanjem funkcionera Stankovića, kao i Skupštine grada Niša da poštuju mere i inicijative Agencije grubo prekršen Etički kodeks ponašanja funkcionera lokalne samouprave-saopštila je Valentina Krstić, koordinatorka LAF-a. Podsećamo da je Skupština grada na sednici održanoj 17. decembra ove godine donela odluku da ne prihvati inicijativu Agencije za razrešenje Stankovića sa funkcije zbog, kako je Agencija navela, nesumnjivo utvrdjenog sukoba interesa. Nakon donošenja ovakve skupštinske odluke, Agencija je još jednom zahtevala da Skupština grada postupi u skladu sa Zakonom o Agenciji i da izvrši izrečenu meru javnog objavljivanja preporuke za razrešenje Stankovića.\nU svom reagovanju Agencija je upozorila da je njena mera obavezujuća, a da je odbijanjem da tu meru izvrši Skupština grada postupila neodgovorno i nesavesno.


Filharmonija u dvorani od 120 miliona evra na Ušću - NOVA portal\nKultura Autor:Jelena Koprivica16. Feb. 202121:23 > 21:321 Komentar\nNacionalna koncertna dvorana, čiji će primarni korisnik biti Beogradska filharmonija, koštaće 120 miliona evra i biće izgrađena na Ušću do 2024. godine, kaže za Nova.rs Marko Blagojević, v.d. direktora Kancelarije za upravljanje javnim ulaganjima.\n“Nova zgrada Beogradske filharmonije na Ušću mora biti završena do 2020”, poručio je pre četiri godine predsednik Srbije Aleksandar Vučić na sastanku sa proslavljenim dirigentom Zubinom Mehtom i direktorom Filharmonije Ivanom Tasovcem.\nMeđutim, od te poruke nije bilo ništa, s obzirom na to da je konkurs, raspisan godinu dana ranije, na kome su pobedile arhitekte Dragan Marčetić i Milan Maksimović, poništen zbog svojevrsnog skandala. A to se desilo nakon navoda u javnosti, između ostalih i arhitekte Slobodana Maldinija, da je taj prostor Bloka 13 zaštićen kao kulturno dobro, ali i da je pobedničko rešenje Marčetića i Maksimovića zapravo plagijat zgrade Opere u Oslu.\nProjekat: Dragan Marčetić i Milan Maksimović – Blok 13\nTakođe, “sevale su i varnice” na relaciji Ivan Tasovac – Vladan Vukosavljević, s obzirom da se tadašnji ministar kulture zalagao da se na tom mestu izgradi koncertna dvorana o čijem opredeljenju će se naknadno odlučivati. Dakle, da se ne može govoriti samo o zgradi Beogradske filharmonije. Na to je Ivan Tasovac uzvratio rečima da se predsednik Srbije ne izražava kroz zagonetke i da je njegova poruka na sastanku sa Mehtom bila jasna.\nI neko vreme o novoj zgradi Beogradske filharmonije ili bilo kakvoj dvorani nije bilo reči. Ali od ideje se, međutim, nije odustalo. I u godini kada je Beogradska filharmonija već uveliko trebalo da bude u novoj zgradi, raspisan je novi konkurs.\nNaime, u novembru 2020. raspisan je arhitektonsko-urbanistički konkurs za izradu kompletnog projekta buduće zgrade Beogradske filharmonije na Ušću. Na zahtev Vlade Srbije, novi konkurs organizovan je pod okriljem Programa Ujedinjenih nacija za razvoj, uz prisustvo predstavnika Vlade i Grada Beograda.\nMeđutim, ispostavlja se da to neće biti samo zgrada Beogradske filharmonije. Čitav projekat nosi radni naziv “Nacionalna koncertna dvorana u Beogradu”, navodi za Nova.rs Marko Blagojević, vršilac dužnosti direktora Kancelarije za upravljanje javnim ulaganjima:\n– Primarni korisnik Nacionalne koncertne dvorane Beograda trebalo bi da bude Beogradska filharmonija, ali ona će služiti, odnosno biti na raspolaganju i drugima za održavanje manifestacija i svih većih i ozbiljnijih koncerata koji bi u Beogradu trebalo da se organizuju. Za sada je predviđeno da bi njome trebalo da upravlja Filharmonija. A kako će se zvanično zvati znaćemo pri završetku radova na dvorani – kaže za naš sajt Blagojević.\nVršilac dužnosti direktora Kancelarije za upravljanje javnim ulaganjima je član radne grupe koja je formirana zarad praćenja realizacije tog projekta u kojoj su i premijerka Srbije Ana Brnabić (kao predsednica tog tela), ministarka kulture Maja Gojković (kao zamenica) i još dva člana: Marko Stojčić, glavni urbanista grada Beograda i Olivera Vučković, direktor Zavoda za zaštitu spomenika kulture grada Beograda.\nProstor na kom je planirana gradnja Nacionalne koncertne dvorane\nTakođe, lokacija nove dvorane, uprkos poništenom konkursu iz 2017. godine, jer je Blok 13 pod zaštitom države kao kulturno dobro, ostaje ista:\n– Taj objekat bi trebalo da se nalazi na lokaciji između Tržnog centra “Ušće” i Palate Srbija. U ovom trenutku se privodi kraju proces izbora firmi, projektantskih kuća čiji će zadatak biti da urade idejno rešenje. U toku je postupak šortlistovanja kompanija, jer se na konkurs prijavilo 37 kompanija iz celog sveta. Njihov zadatak jeste da izrade predlog idejnog rešenja, a onoj kompaniji čije rešenje bude izabrano biće dodeljen posao projektovanja. Idejno rešenje će odabrati stručni žiri, koji će tek biti formiran, a Radna grupa služi samo da prati ceo postupak – objašnjava Blagojević.\nIdejno rešenje, kako očekuje naš sagovornik, trebalo bi da bude usvojeno do kraja ove godine, nakon čega bi trebalo da otpočne proces projektovanja, koje zahteva vreme.\n– Očekujem da bi tokom sledeće godine mogla da krene izgradnja tog objekta. Planirano je da sama izgradnja traje oko dve godine, što znači da bi taj objekat trebalo da bude gotov i pušten u rad tokom 2024. godine. Procenjena vrednost izgradnje je 120 miliona evra. Ta cena je utvrđena na osnovu svih potreba koje jedan takav objekat treba da zadovolji – od veličine do kvaliteta. Sličan objekat nedavno je završen u Hamburgu i koštao je oko 800 miliona evra. Dakle, to nisu jeftine stvari i nisu jeftini projekti – zaključak je Marka Blagojevića.\nBeogradska filharmonijaKoncertna dvoranamarko blagojevićUšće


Madona već nosi torbu sezone - Hello! magazin\nMadona već nosi torbu sezone\nModel iz poslednje kolekcije kuće Gucci našao je svoje mesto u kolekciji kraljice popa.\nProšlo je samo nekoliko meseci od kada smo na pisti prvi put videli superhot torbu koju potpisuje Gucci, famoznu Dionysus, a poznate dame već su nabavile svoje modele. Bijonse, Dakota Fening i Sijena Miler samo su neke od njih.\nSvesni koliko se tržište aksesoarima širi i zarađuje, stručnjaci italijanske modne kuće odlučili su da reinterpretiraju shopper bag torbu iz 80-ih, predstavljajući je na poslednjem izdanju Milano Fashion Week.\nCrnu četvrtastu torbu s žutim natpisom REAL (za čiji je dizajn zaslužan Trevor Endru, a.k.a. GucciGhost), koji se prividno topi na debeloj, crnoj koži, prva je prošetala Madona. Kraljica popa brzinski je nabavila svoj model koji ne ispušta iz ruku.\nOvaj odlični marketinški potez sigurno će još više akcentovati koliko je Gucci uspešan u borbi za veliki deo tržišnog modnog kolača. A konkurencija nikad nije bila žešća.\nFashion i po snegu: Severina donosi sve hit trendove u jednoj kombinaciji (foto)\nZeleno je njena boja: Rijana i Gucci savršena kombinacija


Kompanija Continental razvija pionirske tehnologije i usluge za održivu i povezanu vožnju ljudi i njihove robe. Ova tehnološka kompanija osnovana 1871. godine pruža bezbedna, efikasna, pametna i pristupačna rešenja za vozila, mašine, saobraćaj i transport. Godine 2021. kompanija Continental ostvarila je preliminarnu prodaju od 33,8 milijardi evra i trenutno zapošljava više od 190.000 ljudi u 58 zemalja na isto toliko tržišta. Osmog oktobra 2021. kompanija je proslavila 150. godišnjicu osnivanja.\nSektor za pneumatike ima 24 lokacije za proizvodnju i razvoj širom sveta. Continental je jedan od vodećih svetskih proizvođača pneumatika s više od 57.000 zaposlenih i ostvario je prodaju od 11,8 milijardi evra u 2021. u ovoj oblasti svog poslovanja. Continental se ubraja u tehnološke lidere u proizvodnji pneumatika i u ponudi ima širok asortiman proizvoda za putnička vozila, komercijalna i specijalna vozila i dvotočkaše. Stalnim ulaganjem u istraživanje i razvoj kompanija Continental daje ogroman doprinos bezbednoj, ekonomičnoj i ekološki efikasnoj vožnji. Portfolio sektora za pneumatike obuhvata usluge za trgovinu pneumaticima, primene u voznim parkovima i digitalne sisteme za upravljanje pneumaticima.


Prema poslednjim podacima Ministarstva zdravlja i Instituta "Batut", na respiratorima je 165 pacijenata.\n- Još uvek smo daleko od neke povoljne situacije, međutim, sigurno je da smo već sada na silaznom kraku ovog trećeg epidemijskog talasa i očekujemo, ukoliko se ovaj trend nastavi da bi oko Sretenja mogli da uđemo u neku povoljniju situaciju, a već u martu da možemo da kažemo da smo u povoljnoj situaciji - objasnio je za RTS profesor doktor Vladimir Petrović, direktor Instituta za javno zdravlje Vojvodine u Novom Sadu.\nGovoreći o vakcinaciji navodi da su u Vojvodini od 24. decembra do sad vakcinisane 31.673 osobe. Na pitanje - koliko još građana treba da primi vakcinu da budemo relativno mirni navodi:\n- Da bismo bilo apsolutno mirni potrebno je da imamo 95 odsto populacije imuno, da bismo bili relativno mirni, znači da nemamo epidemijske talase treba da imamo imunitet oko 70 odsto populacije. Naše procene ukazuju da je do početka trećeg talasa u Vojvodini taj procenat bio negde oko 16,5, na nivou cele zemlje taj procenat kolege iz Beograda su procenile na negde oko 20 odsto - objasnio je danas direktor Instituta za javno zdravlje Vojvodine u Novom Sadu.\nSve o mlađim pacijentima obolelim od korone pročitajte u posebnoj vesti.\nU svetu je na vakcinaciju spremno 67 odsto ljudi, a u Srbiji bi 49 odsto građana primilo vakcinu protiv korona virusa ako je javno dostupna i ako se smatra sigurnom i efikasnom, pokazuju rezultati ankete asocijacije Galup sprovedene u 40 zemalja krajem prošle godine.\nNajnoviji korona presek: U bolnicama skoro 4.000 ljudi, za dan manje od 1.400 zaraženih


Karel Erjavec - Blic Online\nU centru pažnje sastanka ministara regiona u Sloveniji širenje EU\nPotpredsednici vlada i ministri spoljnih poslova Slovenije i Hrvatske, Karel Erjavec i Davor Ivo Štir, bili su danas domaćini sasatanka ministara spoljnih poslova zemalja-učesnca "Procesa Brdo-Brioni".\nPremijer Slovenije razmišlja o ponuđenoj ostavci ministra spoljnih poslova\nPredsednik vade Slovenije Miro Cerar je danas rekao da će "o ostavci ministra spoljnih poslova Karela Erjaveca razmisliti do utorka".\nŠtajnmajer u poseti Sloveniji\nNemački i slovenački ministri spoljnih poslova Frank-Valter Stenmajer i Karel Erjavec istakli su danas da je države u regionu potrebno podsticati na evropskom putu i istrajati na provođenju reformi u njima.\nRejnders: Zapadni Balkan važan za stabilnost EU\nPotpredsednik vlade i ministar za spoljne poslove Belgije Didije Rejnders potvrdio je danas u razgovoru sa slovenačkim premijerom Mirom Cerarom i ministrom spoljnih poslova Karelom Erjavcem odlične odnose između dve države i izrazio poseban interes za mogući zajednički nastup na tržištima zapadnog Balkana.\nSlovenački ministar traži akciju EU za BIH\nEvropska unija bi morala pokrenuti rešavanje političkih i ekonomskih problema Bosni i Hercegovini, zatražio je danas u pismu spoljnopolitičkoj predstavnici EU Ketrin Ešton slovenački ministar Karel Erjavec.\nŠef slovenačke diplomatije sutra u Beogradu\nSlovenački ministar spoljnih poslova Karel Erjavec boraviće sutra u poseti Srbiji gde će razgovarati sa šefom srpske diplomatije Ivanom Mrkićem i drugim zvaničnicima.\nRuski i slovenački ministri o Južnom toku\nMinistar spoljnih poslova Rusije Sergej Lavrov i njegov slovenački kolega Karel Erjavec izrazili su danas zadovoljstvo odličnim odnosima i uspešnoj privrednoj saradnji dve zemlje.\nJedan stari i jedan novi predsednik u slovenačkim strankama\nSlovenačka Demokratska stranka penzionera danas je na kongresu ponovo izabrala za predsednika Karela Erjaveca, dok se na svojim izborima Slovenska narodna stranka opredelila za novog lidera Franca Bogoviča.\nMinistar traži ostavke Janeza Janše i Zorana Jankovića\nMinistar spoljnih poslova i predsednik Demokratske stranke penzionera Karel Erjavec danas je zatražio ostavke premijera Janeza Janše i gradonačelnika Ljubljane Zorana Jankovića. Antikorupciona komisija optužuje Janšu i Jankovića za nezakonito sticanje novca.


Pedesetoro mrtvih u Jemenu\nAntivladini demonstranti u Taizu beže pred snagama lojalnim predsedniku Aliju Salehu\nAgencija Ujedinjenih nacija za ljudska prava saopštila je da je primila izveštaj prema kome su vojnici u jemenskom gradu Taizu od nedelje ubili više od 50 antivladinih demonstranata.\nKomesarka UN za ljudska prava Navi Pilaj danas je osudila sve češću primenu nasilja od strane vladinih snaga, rekavši da je takvo ponašanje za svaku osudu. Pilaj je pozvala jemensku vladu da osigura zaštitu ljudskih prava svojih građana.\nKomesarka UN takođe je kritikovala snage bezbednosti zbog okupacije bolnice u Taizu i uništenja jedne poljske ambulante u blizini šatorskog naselja demonstranata. Pilaj je rekla da medicinsko osoblje i objekti nikada ne bi smeli da budu meta vladinih snaga.\nSpoljnopolitička komesarka Evropske unije Ketrin Ešton izjavila je danas da je "šokirana" primenom sile i bojeve municije protiv mirnih demonstranata i "najoštrije" osudila te postupke. Ona je takođe zatražila momentalno preduzimanje koraka ka političkoj tranziciji u Jemenu.\nU međuvremenu, sukobi u Taizu se nastavljaju, a danas su obnovljeni i u prestonici Sani, što nagoveštava prekid primirja između plemenskih lidera i snaga lojalnih politički uzdrmanom predsedniku Aliju Abduli Salehu.


Jevrić: Izvorište Bolje sestre pruža mogućnost zahvatanja znatne količine za flaširanje vode\nRegionalni vodovod razmatra mogućnosti izgradnje fabrike za flaširanje vode, uz dodatnu analizu mogućnosti diversifikacije proizvodnje uklučenjem opreme za proizvodnju piva i hladnih čajeva. To je saopštio izvršni direktor Regionalnog vodovoda, Goran Jevrić.\n„Imajući u vidu da izdašnost izvorišta Bolje sestre pruža mogućnost zahvatanja znatne količine vode za potrebe flaširanja vode, a da se ne dovodi u bilo kakav rizik javno vodosnabdijevanje crnogorskog primorja, razmatraju se mogućnosti izgradnje fabrike za flaširanje vode“, naveo je Jevrić u Viziji razvoja Regionalnog vodovoda do 2025. godine, dostavljenoj agenciji Mina-business.\n„Izvorište Bolje sestre koje se koristi za regionalno vodosnabdijevanje crnogorskog primorja je ujedno i jedino regionalno izvorište u Crnoj Gori. Voda ovog podzemnog izvora je izuzetnog kvaliteta i ispunjava uslove za flaširanje vode kako prema Uredbi o klasifikaciji i kategorizaciji voda Crne Gore, tako i prema EU direktivama“, rekao je Jevrić.\nKvalitet vode su potvrdile strane laboratorije Institut Technologiezentrum Wasser iz Karlsruea iz Njemačke i beogradski Biološki institut “Siniša Stanković”.\nImajući u vidu da je i pored povećanog stepena iskorišćenosti sistema za 70 odsto tokom posljednjeg perioda, on i dalje na godišnjem nivou manji od 30 odsto, prema riječima Jevrića, jasno je da su sasvim održive projekcije kreiranja mogućnosti korišćenja kapaciteta izvorišta Bolje sestre u komercijalne svrhe, odnosno plasmana vode za piće na strano tržište.\n„U tom smislu, ove mogućnosti su u više navrata prezentovane stranim firmama, kako u direktnim kontaktima, tako i putem međunarodnih aktivnosti Vlade, drugih državnih institucija i Privredne komore (PKCG)“, dodao je Jevrić.\nU cilju realizacije tog projekta, Regionalni vodovod je izradio idejni projekat, kao i elaborat o procjeni uticaja na životnu sredinu, čime su eventualnom investitoru obezbijeđeni preduslovi za početak realizacije investicije projektovane vrijednosti oko 16 miliona eura.\n„Zahvaljujući realizovanim aktivnostima tokom posljednjih godina, danas je Regionalni vodovod mnogo bliži realizaciji ovog projekta, te bi, u slučaju konkretnog interesovanja poslovnog partnera, bili u situaciji konkretno pokrenuti aktivnosti na realizaciji i ovog važnog razvojnog projekta, koji prevazilazi značaj samog preduzeća i finansijskih benefita“, zaključio je Jevrić.


AgroCesla doo, Novi Sad, Srbija, Novosti - 79. Poljoprivredni sajam u Novom Sadu\nPočetna » Novosti » 79. Poljoprivredni sajam u Novom Sadu » 79. Poljoprivredni sajam u Novom Sadu\n79. Poljoprivredni sajam u Novom Sadu\nMeđunarodni poljoprivredni sajam održaće se od 12. do 18. Maja, a zemlja partner će biti Austrija, čiji izlagači će prestaviti dostignuća iz oblasti proizvodnje organske hrane, stočarstva, obnovljivih izvora energije i poljoprivrednih tehnologija.\nFirma Agrocesla, kao i ranijih godina zauzeće jedno od centralnih pozicija u okviru otvorenog izložbenog prostora Novosadskog sajma.\nPosetioci će imati priliku da vide veliki broj novina iz našeg prodajnog programa, pre svega nekoliko modela iz programa traktora Valtra, zatim potpuno novi modeli M300 MCS i M400 Advance koji predstavljaju krunu Laverdinog programa kombajna.\nPored neizostavnih dobro poznatih programa Regent mašina za obradu zemljišta, MaterMacc sejačica i telehendlera Merlo, na našem štandu mesto će naći i Capello adapteri za kukuruz. Zatim, nekoliko mašina iz Dondi-jevog programa, sa jednim novitetom ‚‚Speed plugh‚‚ kombinovana mašina za redukovanu obradu zemljišta. Kao i mnogo drugih proizvoda...\nDodjite i posetite nas, očekuje Vas veliki broj novina....


Oslobodite se stresa za samo 15 minuta - Lepota i zdravlje\nOslobodite se stresa za samo 15 minuta\nby Lepota i zdravlje | 3 septembra, 2015\nPonekad nam u toku dana rezerve energije padnu na minimum, pa nismo u stanju da se skoncentrišemo, niti da nastavimo da funkcionišemo. Najčešće je pred nama ostatak dana i gomila nezavršenog posla, pa nam tako ova slabost nikako ne ide na ruku. U tim situacijama ispijamo ko zna koju po redu šoljicu kafe i pribegavamo energetskim pićima, a činjenica je da na taj način ne činimo ništa dobro za svoje zdravlje. Zato je ovaj “tretman” koji vam predstavljamo pravo rešenje koje će vas za samo 15 minuta “restartovati“.\nPročitajte i… Šta možete da uradite kada stres umeša prste?\nPročitajte i… 6 razloga zašto je zdravo da spavate goli\nZašto poznate dame obožavaju "selotejp" haljinu?


Usporio rast BDP-a eurozone, ubrzala inflacija | Ekonomist\nBruto domaći proizvod (BDP) evrozone je u drugom tromjesečju porastao za 0,3 odsto, što je usporavanje u odnosu na rast od 0,6 odsto iz prva tri mjeseca ove godine, prema podacima evropske službe za statistiku Eurostat.\nNa godišnjem nivou, BDP evrozone je porastao za 1,6 odsto u odnosu na godišnji rast od 1,7 odsto iz prvog tromjesečja ove godine, navodi se na zvaničnoj internet stranici Eurostata.\nKada je riječ o Evropskoj uniji, BDP 28-članog bloka je porastqao u drugom tromjesečju za 0,4 odsto u odnosu na rast od 0,5 odsto iz prvog tromjesečja, a na godišnjem nivou za 1,8 odsto, što je jednako godišnjem rastu iz prvog kvartala.\nPotrošačke cijene u evrozoni su u julu porasle za 0,2 odsto posle povećanja od 0,1 odsto iz juna, tako ad se taj blok, kako navodi agencija Frans pres, udaljio od rizika deflacije.\nU međuvremenu, stopa nezaposlenosti u eurozoni se zadržala na 10,1 odsto u junu u odnosu na maj, ali je na godišnjem nivou pala sa 11 odsto iz juna prošle godine, dodaje Eurostat.\nU Evropskoj uniji, stopa nezaposlenosti je u junu iznosila 8,6 odsto, što je nepromijenjeno u odnosu na maj, ali je niže nego 9,5 odsto iz juna prošle godine.\nTo je, kako navodi Eurostat, najniža stopa nezaposlenosti u EU od marta 2009. godine.\nEurostat procjenjuje da je 20,986 miliona ljudi u EU u junu bilo bez posla, od čega 16,269 miliona u evrozoni.


Fokus grupa sa članovima saveta roditelja škola/vrtića - Užički centar za prava deteta\nFokus grupa sa članovima saveta roditelja škola/vrtića\nHome » Fokus grupa sa članovima saveta roditelja škola/vrtića\nObjavljeno 24. maja 2017.\nFokus grupa sa članovima saveta roditelja škola/vrtića2017-05-242018-04-20http://ucpd.rs/wp-content/uploads/2018/01/logo-small.pngUžički centar za prava detetahttp://ucpd.rs/wp-content/uploads/2017/05/18581617_1968598003369164_1940371166599207503_n.jpg200px200px\n22.maja 2017.godine u prostorijama Užičkog centra za prava deteta održajna je fokus grupa sa roditeljima, članovima Saveta roditelja škola i vrtića. Fokus grupu realizuje Tim za socijalno uključivanje i smanjenje siromastva Vlade Republike Srbije, u okviru projekta Formiranje opštinskih saveta roditelja. Cilj je dodatno informisanje roditelja o pravima i obavezama u vaspitno-obrazovnom sistemu, otkrivanje motiva da neko postane aktivan roditelj, sticanje uvida u to šta roditelji smatraju da treba da budu nadležnosti i delokrug rada opštinskih/gradskih saveta roditelja, šta vide kao moguće izazove u radu. Formiranje opštinskih saveta roditelja je predviđeno novim Zakonom o osnovama sistema obrazovanja i vaspitanja, koji je trenutno u procesu javne rasprave. Užički centar za prava deteta je od 2011. do 2014. godine osnaživao inicijativu “I roditelji se pitaju” usmerenu na podsticanje udruživanja roditelja na lokalnom nivou, a koja je pokazala brojne dobrobiti za dete, roditelje, obrazovnu ustanovu i lokalnu zajednicu.\nU okviru UCPD projekta Monitoring ostvarivanja prava deteta u procesu pridruživanja Srbije Evropskoj UnijiVesti


Otvoren 15. Sajam privrede: Tešanj nastavlja da spaja privredne mostove - Akta.ba\n13.06.2019. 13:05 / Izvor: Akta.ba\nU Kraševu kod Tešnja danas je otvoren 15. Međunarodni sajam privrede, koji je okupio 300 izlagača. Na jednom mjestu mogu se naći najvažniji privredni subjekti iz BiH, okruženja i Evrope\nSajam su svečanim presijecanjem vrpce otvorili Nj.E Ekrem Ebibi, ambasador Republike Sjeverne Makedonije u BiH, Denis Zvizdić, predsjedavajući Vijeća ministara BiH i Senad Brka, predsjednik Udruženja privrednika ''Biznis centar'' Jelah-Tešanj.\nSenad Brka, predsjednik UP ''Biznis centar'' Jelah-Tešanj prilikom obraćanja medijima naglasio što je 15. Međunarodni sajam privrede Tešanj 2019 okupio više od 300 izlagača iz 10 zemalja i zvanice iz svih nivoa vlasti.\n"Veliku pažnju smo posvetili uređenju štandova sajamske opreme i pretendujemo da budemo privredni sajam broj 1 u Bosni i Hercegovini. Regionalna privredna saradnja je ove godine naš prioritet. Cilj nam je da Makedoniji, koja je ove godine zemlja partner, proširimo ekonomske veze jer veliki broj firmi iz Tešnja već posluje na ovom tržištu", poručio je Brka.\nNj.E Ekrem Ebibi, ambasador Republike Sjeverne Makedonije u BiH izrazio je svoje zadovoljstvo činjenicom da je njegova zemlja partner ovogodišnjem sajmu.\n"Naša očekivanja su da svi privrednici iz S. Makedonije, BiH, ali i ostale regije da poboljšaju protok roba", rekao je on i najavio da će ove dvije zemlje uskoro potpisati ugovor o ekonomskoj saradnji i na taj način intenzivirati saradnju.\nIzudin Ahmetlić, vlasnik grupacije Hifa Oil i član Organizacionog odbora UP Biznis Centar Jelah-Tešanj poželio je dobrodošlicu svima u sajamski grad Tešanj, na prostor u kojem privreda ne govori šapatom, već piše prepoznatiljivim stilom čiji je eho sve jači.\nSuad Huskić, načelnik Općine Tešanj poručio je da je javnost u Bosni I Hercegovini navikla da iz Tešnja pozitivne i ohrabrujuće vijesti.\n"Navikli su svi da širimo dobru i pozitivnu energiju. Naša priča i naša nada i vjera u bolji svijet, i naša vizija Bosne i Hercegovine se baziraju na mnogo odgovornosti, puno rada, međusobnog povjerenja i otvorenosti", istakao je Huskić i poručio da Sajam privrede predstavlja priliku da se to javno manifestastije skrenu pažnju na ekonomiju.\nMirza Ganić, premijer Zeničko-dobojskog kantona naglasio je da je Sajam prilika da se predstave dobri poslovni rezultati ovog kantona.\n"ZDK učestvuje u ukupnom izvozu Federacije BiH sa oko 20 posto. Pokrivenost uvoza izvozom je 90 posto i time zadržavamo lidersku poziciju", naglasio je Ganić. Dodao je da privreda ZDK kičma privrede Bosne i Hercegovine.\nFadil Novalić, premijer Federacije BiH izrazio je nadu da će ovaj sajam i dalje rasti, kao i privreda ovog kraja.\n"Imali smo odgovoran zadatak da u protekle četiri godine provedemo reforne i ostvarili smo dio toga. Iz zahvalnosti prema Tešnju u posljednih nekoliko mjeseci smo intenzivno radili na Koridoru, a ovih dana su obezbijeđena sredstva za još 35 kilometra autoputa", poručio je Novalić\nRasim Ljajić, potpredsjednik Vlade i ministar Republike Srbije u svom je govoru da u na Balkanu ne postoji bolje mjesto od Tešnja da se govori o privredi, trgovini, ekonomiji.\n"Kada dolazite u Tešanj, imate osjećaj da ima više proizvodnih hala od kuća. Imate utisak da je ovo jedna velika industrijska zona gdje svaka kuća predstavlja neki privredni subjekat i Tešanj je upravo po tome specifičan. Na tome treba graditi ekonomiju i privredu, kao i regonalnu saradnju o kojoj toliko pričamo", poručio je Ljajić.\nIpak, ističe, da regionalna saradnja postaje kao neka "mantra". "Što više govorimo o njih, sve je manje regiona, ali i saradnje. Zato je sada najbolji trenutak da govorimo o njenim perspektivama i da odlučimo da li je uopšte želimo".\nDenis Zvizdić, predsjedavajući Vijeća ministara BiH je između ostalog govorio o mjerama i daljim pravcima djelovanja u cilju rješavanja ključnog makroekonomskog problema čitavog regiona - a to je pitanje otvaranja novih radnih mjesta za mlade osobe kako bi ih zadržali da ostanu živjeti i raditi u svojim državama ali i na prostoru čitavog regiona koga, posebno u ekonomskom smislu, žele povezivati i izgrađivati.\nNakon svečanog otvorenja Domu zdravlja i Općoj bolnici u Tešnju uručena je donacija, tačnije dva vozila hitne pomoći ukupne vrijednosti od 200.000 KM koje su osigurali privrednici Hifa Oil, Hifa Petrol i članovi Udruženja Biznis centar.\nSajam je okupio predstavnika izvršne i zakonodavne vlasti svih nivoa, diplomatskog kora, međunarodnih i domaćih organizacija, privrede kao i stanovništva.\nTokom tri dana trajanja sajam će obilježiti sadržajan popratni program, panel diskusije, tematska predavanja, prezentacije, B2B sastanci koji će će doprinijeti poslovnom povezivanju, te razmjeni iskustava, informacija i dobrih praksi.\nSajam se prostire na 18.000 m2, 6.000 m2 zatvorenog izložbenog prostora i preko 12.000 m2 otvorenog izložbenog prostora. Država pokrovitelj sajma je Republika S.Makedonija, generalni pokrovitelj sajma je Vijeće ministara BiH, partneri Sajma su Vlada FBiH i Vlada ZDK, Općina Tešanj i Privredna/Gospodarska komora FBiH.\n15. Sajam privrede\nJZU Dom zdravlja Izudin Mulabećirović - Izo Tešanj\nBraće Pobrić 17 74260 Tešanj\nHIFA PETROL d.o.o. Sarajevo - PJ TEŠANJ


On je još aktuelnog predsednika SAD Donalda Trampa nazvao "najgorim predsednikom ikada".\nŠvarceneger, roðen u Austriji, koja je bila deo Treæeg Rajha, rekao je da se prisetio svog detinjstva, pošto je roðen dve godine nakon završetka Drugog svetskog rata.\n"Odrastajuæi, bio sam okružen slomljenim muškarcima, koji su u alkoholu pokušavali da se oslobode krivice za najzloèinaèkiji režim u istoriji. Nisu svi bili antisemisti ili nacisti", rekao je Švarceneger, a preneo Los Anðeles Tajms.\nŠvarceneger je rekao da je njegov otac èesto dolazio kuæi pijan i tukao ga, kao i ostale èlanove porodice, što nije bilo neobièno u to vreme, jer je prvi komšija do njih radio istu stvar svojoj porodici.\n"Oni (bivši vojnici) su trpeli fizièke bolove zbog šrapnela u telu i emotivni bol zbog onoga što su videli ili uradili. Sve je poèelo lažima, lažima i netolerancijom. Slièno, Tramp je lažima napunuo glave svojim pristalicama, govoreæi im da su izbori pokradeni i da bi ih trebalo poništiti", kazao je Švarceneger.\nOn je uporedio upad u Kapitol sa ozloglašenom Kristalnom noæi.\n"Prošla nedelja je bila amerièka Kristalna noæ, odnosno, da kažem Kristalni dan. Oni koji misle da æe da sruše amerièki Ustav, grdno se varaju - nikada neæe pobediti", poruèio je Švarceneger.\nKristalna noæ iz novembra 1938. godine oznaèava pogrom koji je bio usmeren protiv jevrejskih graðana širom nacistièke Nemaèke i mnogi je smatraju poèetkom Holokausta.


Potpredsednik Vlade Republike Srbije i ministar unutrašnjih poslova dr Nebojša Stefanović i predsednik kompanije „Huawei Technologies Co. LT“ David Tang potpisali su danas u Beogradu Sporazum o strateškom partnerstvu za uvođenje eLTE tehnologija i rešenja za „Bezbedan grad“ u sistemima javne bezbednosti.\nMinistar Stefanović istakao je da će saradnja stručnjaka Ministarstva unutrašnjih poslova i kompanije „Huawei“, po osnovu ovog Sporazuma, doprineti modernizaciji i efikasnijem radu srpske policije, a sve u cilju smanjenja stope kriminala i povećanja sigurnosti i bezbednosti građana Republike Srbije.\nIstakavši da Ministarstvo unutrašnjih poslova kontinuirano radi na uvođenju modernih tehnologija, Stefanović je naglasio da MUP „Huawei“ prepoznaje kao kompaniju koja poseduje adekvatne tehnologije koje će omogućiti da Ministarstvo unapredi informaciono komunikacioni sistem.\n„Cenimo spremnost kineskih kompanija i Vlade Narodne Republike Kine da pomognu Republici Srbiji da podizanjem nivoa informaciono komunikacionih sistema i tehničke opremljenosti unapredi bezbednost naših građana“, istakao je potpredsednik Vlade.\nPredsednik kompanije „Huawei Technologies Co. LT“ Tang rekao je da je ova kompanija spreman da pomogne Ministarstvu unutrašnjih poslova, da kroz modernizaciju tehnologije savlada bezbednosne izazove i poveća efikasnost.\nProjektom „Bezbedan grad“ komunikaciona infrastruktura Ministarstva unutrašnjih poslova biće značajno unapređena.\nPripadnici Ministarstva unutrašnjih poslova će putem eLTE mreže moći da razmenjuju više informacija, kao što su video sadržaji, ali i da ih koriste za veći protok informacija koje su im potrebne u svakodnevnom radu.\nProjekat podrazumava uvođenje inteligentnog video nadzora kojim će se značajno unaprediti efikasnost rada policijskih službenika u cilju povećanja javne bezbednosti, ali i uvođenje tog nadzora u kontrolu saobraćaja, što će doprineti povećanju bezbednost saobraćaja i smanjenju broj saobraćajnih prekršaja.\n„Bezbedna grad“ omogućiće uvođenje sitema za bolju regulaciju, u okviru koga će saobraćajni policajci daljinski regulisati saobraćaj uz znatno veću količinu informacija, što će omogućiti da se smanje gužve, posebno u špicu i poveća efikasnost protoka saobraćaja.


Kada ćemo reći zbogom zaštitnim maskama - 10.05.2021, Sputnik Srbija\nKada ćemo reći zbogom zaštitnim maskama\nDržavni sekretar u Ministarstvu zdravlja Srbije Mirsad Đerlek izjavio je da će zaštitne maske morati da se nose bar još tri do šest meseci, pre svega zato što... 10.05.2021, Sputnik Srbija\nĐerlek je gostujući na TV Pink rekao da se, i ako se postigne kolektivni imunitete, mora biti oprezan."Veoma je važno da sada budemo disciplinovani i da ne idemo sa prebrzim popuštanjem mera jer su neke zemlje koje su imale dosta revakcinisanih a brzo popustile mere imale probleme, jer su im ostali džepovi infekcije", rekao je Đerlek. Dodao je da tu grešku ne smemo dozvoliti i da se moraju koristiti svi načini vakcinacije, uključujući i primanje vakcine u autobusima i obići svako svako mesto, svako selo.Ocenio je da imunizacija ide dobro i da je vakcinacija najbolji način da se tokom leta izbegne plaćanje skupih pi-si-ar testova za ulazak u neke zemlje kada se krene na letovanje.To prema njegovim rečima, važi i za mlade, kojima je preporučio da se vakcinišu da bi mogli da idu na more, preneo je Tanjug.\nzaštitne maske, virus korona, mirsad đerlek, društvo\n10:31 10.05.2021 (Osveženo: 03:13 26.08.2021)\n© Sputnik / Lola ĐorđevićMedicinsko osoblje\nDržavni sekretar u Ministarstvu zdravlja Srbije Mirsad Đerlek izjavio je da će zaštitne maske morati da se nose bar još tri do šest meseci, pre svega zato što neki ljudi iz zdravstvenih razloga ne mogu da prime vakcinu.\nĐerlek je gostujući na TV Pink rekao da se, i ako se postigne kolektivni imunitete, mora biti oprezan.\nIstakao je da ako ostvarimo cilj da do kraja juna imamo tri miliona revakcinisanih, od jula se možemo nadati i normalizaciji života uključujući i održavanje svadbi.\n"Veoma je važno da sada budemo disciplinovani i da ne idemo sa prebrzim popuštanjem mera jer su neke zemlje koje su imale dosta revakcinisanih a brzo popustile mere imale probleme, jer su im ostali džepovi infekcije", rekao je Đerlek.\n„Nosite dve maske“: Preporuka američkih lekara /video/\n11 Februar 2021, 22:40\nDodao je da tu grešku ne smemo dozvoliti i da se moraju koristiti svi načini vakcinacije, uključujući i primanje vakcine u autobusima i obići svako svako mesto, svako selo.\nOcenio je da imunizacija ide dobro i da je vakcinacija najbolji način da se tokom leta izbegne plaćanje skupih pi-si-ar testova za ulazak u neke zemlje kada se krene na letovanje.\nTo prema njegovim rečima, važi i za mlade, kojima je preporučio da se vakcinišu da bi mogli da idu na more, preneo je Tanjug.


Hosni Mubarak potvrdio smrt egipatskog ambasadora u Iraku\nU Mubarakovom saopštenju koje je prenela egipatska novinska agencija ubice ambasadora Ihaba Al Šerifa se nazivaju teroristima. U istom saopštenju je rečeno da ovo ubistvo neće osujetiti Kairo u čvrstoj podršci Iraku i narodu te zemlje. U današnjem nije rečeno da li egipatske vlasti imaju nezavisnu potvrdu tog ubistva. Nekoliko sati pre toga, pobunjenici su postavili na Internet poruku u kojoj navode da su ubili Al Šerifa. Juče su pobunjenici saopštili da su osudili tog diplomatu na smrt kao ”otpadnika“, čija vlada podržava Sjedinjene Države i iračku vladu.\nIrak i Iran najvaili planove za sporazum o vojnoj saradnji\nNekadašnji neprijatelji, Irak i Iran najvaili su u Teheranu planove za sporazum o vojnoj saradnji, u okviru koga se prevuđa i iranska pomoć u obuci iračkih oružanih snaga. Tokom prvog susreta visokog ranga, u poslednjih 25 godina, irački ministar odbrane Sadun al Dulemi, poreklom sunitski musliman, ukazao je da je Sadam Husein bio agresor tokom 8 godina dugog rata između dve zemlje, koji je trajao od 1980. do 1988. On je istovremeno ukazao da su i Iračani i Iranci bili žtve vladavine Sadama Huseina i naglasio je da započinje novo poglavlje u odnosima dve zemlje. Ministri odbrane dve zemlje su naglasili da će započeti zajedničke istrage o sudbini vojnika obe zemlje koji se još vode kao nestali.\nVlada Srbije osudila sve ratne zločine počinjene na tlu bivše Jugoslavije\nVlada Srbije osudila je u sve ratne zločine počinjene na tlu bivše Jugoslavije, medju kojima su posebno pomenuti zločini u Srebrenici i Bratuncu. U današnjem saopštenju vlada je ukazala da je važno da se žrtve ne razdvajaju po osnovu verske ili etničke pripadnosti i naglasila da svi počinioci ratnih zločina moraju biti izvedeni pred lice pravde, kao i da sve žrtve moraju ostati upamćene. 11. jula se obeležava 10-ta godišnjica masakra u Srebrenici.\nPrevremeni izbori u Rumuniji\nRumunski premijer Kalin Tarikaneu saopštio je da će njegova vlada podneti ostavku, kako bi bili održani prevremeni izbori. Do ovog saopštenja dolazi samo dan pošto je rumunski ustavni sud delimično oborio zakonske predloge koji predviđaju reformu pravosudnog sistema, kako bi bio usklađen sa zahtevima za pristupanje EU. Rumunija se nada da će biti primljena u veropski blok 2007. ali je Unija upozorila da bi pristupanje moglo da bude usporeno, ako zahtevane reforme ne bud sprovedene.


Projekti EIB i ZB 600 mln evra, 1,7 mlrd za oporavak od pand\nTanjug 13. septembra 2021. 14:23\nBEOGRAD – Samo tokom ove godine Evropska investiciona banka (EIB) i zemlje zapadnog Balkana potpisale su projekte ukupne vrednosti od 600 miliona evra, a kao banka EU, EIB se u okviru Tima Evrope obavezala da će uložiti 1,7 milijardi evra za oporavak od pandemije za region, izjavila je danas potpredsednica EIB za zapadni Balkan Lijana Pavlova.\n„Evropska komisija predviđa rast od oko pet odsto, IMF šest odsto, a Narodna banka Srbije 6,5 odsto. Trend je generalno pozitivan, ide u dobrom pravcu i ohrabrujuće je da su mere koje je uvela Vlada i globalna podrška EU kao deo Tima Evrope omogućile brz oporavak zemlje i regiona“, ukazala je Pavlova.\nNa pitanje koliko je EIB sredstava uložio u srpski privatni sektor, Pavlova kaže da je ta institucija od 2009. investirala u naš privatni sektor više od 2,2 milijardi evra.\n„Tokom pandemije, pojačali smo našu finansijsku podršku, ubrzali preraspodelu postojećih sredstava i obezbedili podršku kroz nove proizvode sa boljim uslovima da omogućimo urgentnu pomoć tokom krize“, kaže Pavlova.\nIstiče da su u 2020. godini već odobrili 90 miliona evra za komercijalne banke kako bi podržali mala preduzeća i dodala da su do sada uložili 380 miliona evra od početka krize za privatni sektora kroz različite investicije – 200 miliona za Razvojni fond Srbije i 90 miliona za komercijalne banke koje će se plasirati malim i srednjim preduzećima.\nGovoreći o zelenim projektima, Pavlova je istakla da je EIB i klimatska banka EU i da je za njih podrška zelenoj i digitalnoj tranziciji prioritet u finansiranju i podršci Zapadnom Balkanu.\nIzrazila je zadovoljstvo što su se lideri Zapadnog Balkana tokom Samita prošle godine obavezali na sprovodenje ciljeva Zelene i Digitalne agende.\n„Zato ćemo podržati i mobilisati sva neophodna sredstva za realizaciju Ekonomsko-investicionog plana koji je objavljen u novembru tokom Samita Berlinskog procesa u Sofiji. Postoji lista strateških projekta koje su vlade definisale i mi smo čvrsto rešeni da pružimo neophodnu podršku“, naglasila je Pavlova.\nIstiče da EIB već finansira različite projekte u vodosnabdevanju i odvođenju otpadnih voda, kanalizacionih sistema u regionu.\nDrugi, navodi, važan sektor koji EIB podržava je energetski, kroz diversifikaciju energetskog miksa u regionu i Srbiji.\nPodsetila je da je EIB ove godine potpisao i finansirao ugovor za izgradnju gasnog interkonektora između Srbije i Bugarske.\n„Fokus naših investicija u narednim mesecima je uvođenje mera energetske efikasnosti, u privatnom i javnom sektoru, sa rehabilitacijom javne infrastrukture, škola i zgrada, kao investicija u obnovljivu energiju, koja su u fokusu Vlada u regionu“, navela je Pavlova.\nKada je reč o digitalnoj transformaciji, ona dodaje da je i investiranje u razvoj digitalne infrastrukture, aplikacija i veština visoko na listi prioriteta EIB-a.\n„Već smo potpisali 125 miliona evra za digitalne projekte u Srbiji. Jedan od njih je strateški projekat koga finansiramo, pod nazivom projekat povezanih škola u Srbiji. Već smo obezbedili 65 miliona evra za njegov razvoj i sprovođenje. Sledeće godine ćemo dodeliti još pet miliona evra za ovaj projekat, za njegovu uspešnu realizaciju“, rekla je Pavlova.


Jagodinci se uzdaju u tradiciju - Sportske.net\nSL: 'Večite' čeka Rad(nik)SL - Pazar pobedio posle dva meseca!Jagodinci posebno inspirisani za duel sa Novim Pazarom!SL - Borac ne staje! Posle Marakane, osvojio i Ivanjicu! Šok za OFK, remi u Jagodini!Gošić: "Daćemo sve od sebe da pobedimo Spartak"\nTrener fudbalera Jagodine Miljojko Gošić ocenio je danas da njegova ekipa protiv Vojvodine uvek igra na visokom nivou, kao i da ukoliko želi da ostvari dobar rezultat mora da odigra koncentrisano u Novom Sadu.\n"Ovde smo takođe odigrali dobru utakmicu sa njima. Vojvodina je tim sa kojim se zaista može igrati i oni traže igru. Kako oni igraju tako traže da i protivnik na neki način pokuša da igra", rekao je Gošić novinarima u Jagodini.\nOn je kazao da njegovi fudbaleri igraju u jednom zgusnutom kalendaru takmičenja i da nisu adaptirani na takva opterećenja.\n"U ovom periodu nam je bilo bitno da imamo što manje povređenih igrača. Sezona je pri kraju, već je zamor evidentan i u fizičkom i u psihološkom smislu. Moraćemo svi da se potrudimo da održimo jedan nivo koncentracije i da na pravi način izađemo sutra na utakmicu u Novom Sadu", dodao je Gošić.\nFudbaler Jagodine Igor Ivanović je izjavio da ekipa Jagodine u Novi Sad ide da nametne svoju igru.\n"Moji saigrači i ja, na čelu sa stručnim štabom, ćemo dati svoj maksimum da osvojimo tri boda. Potrebno nam je da od početka nametnemo svoj ritam, koji će, nadam se doneti dobar rezultat", rekao je Ivanović.\nUtakmica 21. kola Supelige Srbije između Vojvodine i Jagodine igra se sutra u Novom Sadu od 15.00.


Radnici i direktor na birou rada, ali uz otpremninu\n29. okt 2015. godine / Izvor: Dnevnik\nDok se većina firmi koje niko ni nakon dva pa čak i tri javna poziva nije kupio plaši stečaja koji im nakon neuspešne privatizacije sledi, Industrija stakla Pančevo sama je podnela inicijativu da ide u stečaj.\nNaime, nakon 85 godina postojanja i posle 12 godina neuspešne privatizacije, u trenutku kada će već 1. novembra uslediti blokada računa Industrije stakla Pančevo, organi tog preduzeća i zaposleni, kojih je 350, odlučili su da podnesu inicijativu za uvođenje stečaja da bi svi zaposleni do kraja godine dobili novac za otpremnine, ali i povezan staž. Time bi svi, radnici i direktor, završili na birou rada. Tako će Industrija stakla Pančevo, u trenutku kada se umesto drugog poziva za privatizaciju i priče o investiranju Kineza u obnovu proizvodnje, silom prilika, da ne bi došla u situaciju blokiranog računa, na osnovu lične inicijative otići u stečaj. Opširnije\nTri scenarija za opstanak "Hipola"\nPrivatizacija hemijske industrije "Hipol" u restrukturiranju, po utvrđenom programu Vlade Srbije, nije dala rezultat i zbog te činjenice na sednici Skupštine deoničara, zakazanoj za 31. oktobar, / trebalo bi da se donese odluka o stečaju tog uglednog oyačkog privrednog društva.Proizvodnja teče bez problema, ali dugovi iz perioda prve privatizacije, koja je pre nekoliko godina raskinuta, opterećuju poslovanje i kao mera da se sačuva fabrika, slediće stečajni postupak. Jedan od predloga na sednici Skupštine... Opširnije\nSledi podela akcija zaposlenima ili stečaj "Dnevnika" AD\nNi treći pokušaj prodaje "Dnevnika" AD iz Novog Sada nije uspeo. Agencija za privatizaciju proglasila je neuspešnim pokušaj prodaje jer nije bilo zainteresovanih kupaca.\nInače, "Dnevnik" AD je jedina medijska kuća u dosadašnjem procesu privatizacije za koji je javni poziv za prodaju objavljen treći put. Početna cena u trećem pokušaju bila je 2,74 miliona evra i predstavljala je trećinu one koja je tražena u prvom krugu – 7,4 miliona evra.\nNakon neuspešnog i trećeg pokušaja prodaje "Dnevnika" AD, po rečima generalnog direktora Svetozara Karanovića, na potezu je Agencija za privatizaciju. Opširnije\nSprečiti plenidbu imovine neprodatih firmi\n22. okt 2015. godine\nPredsednik Saveza samostalnih sindikata Srbije Ljubisav Orbović zatražio je, u pismu koje je uputio ministru privrede Željku Sertiću, da se iznađu mogućnosti za dalju radnu angažovanost preduzeća u restrukturiranju i onemoguće poverioci da im plene imovinu.Ministar Sertić poziva se da hitno organizuje sastanak na kojem bi zajedno sa sindikatima analizirao predstojeću alarmatnu situaciju u preduzećima u restrukturiranju za koja do sada nisu objavljeni javni pozivi za prodaju, ili za koja jesu a nije se pojavio kupac.\nSindikalci podsećaju na to da se radi o preduzećima kojima je 31. oktobar ove godine poslednji zakonski rok do kada se poverioci ne mogu pojaviti za naplatu svojih potraživanja, uz napomenu da nakon tog roka postoji realna mogućnost da ona zbog plenidbe imovine odu u stečaj, a zaposleni ostanu bez posla. Sindikat tvrdi da će radnici ostatiti bez posla „kao kolateralna šteta nesinhronizovanih aktivnosti”. Opširnije\nODRŽANA ZAJEDNIČKA SEDNICA POS-a i GOS-a SIND. ZAPOSLENIH U GRAĐEVINARSTVU I IGM\n9. okt 2015. godine\nZajednička sednica Pokrajinskog odbora Sindikata zaposlenih u građevinarstvu i IGM Vojvodine i Gradskog odbora Sindikata građevinara i IGM Novog Sada i opština održana je u petak 09. oktobra 2015. godine u Novom Sadu. Pored članova Pokrajinskog i Gradskog odbora, sednici su prisustvovali i Saša Torlaković – novi predsednik Sindikata radnika građevinarstva i industrije građevinskog materijala Srbije, Dragana Platiša – sekretar ROS-a radnika građevinarstva i IGM Srbije, Tomislav Stajić – sekretar Veća SSS Vojvodine, Vladimir Gvozdenović – predsednik SSS grada Novog Sada i opština i Novak Vasić – predsednik Grupacije industrijskih sindikata Novog Sada.\nČlanovi odbora su se međusobno informisali o aktivnostima u svojim organizacijama, odnosno preduzećima. Konstatacija da se teško vreme za građevinare nastavlja, potkrepljena je činjenicom da uglavnom još funkcioniše industrija građevinskog materijala dok građevinarstva gotovo da nema. Ocenjeno je da su male plate, rad na crno i loša bezbednost na gradilištima najveći problem u građevinarstvu Srbije.\nSekretar ROS-a radnika građevinarstva i IGM Srbije, Dragana Platiša, upoznala je članove sa usaglašenom verzijom Posebnog kolektivnog ugovora za građevinarstvo i industriju građevinskog materijala Srbije, koji će se potpisati sa Unijom poslodavaca Srbije u delatnostima građevinarstva i IGM.\nGazde ne haju ni za plate ni za obračunske listiće\n9. okt 2015. / Izvor: Dnevnik\nSavez samostalnih sindikata Srbije i UGS „Nezavisnost” zatražili su od Ministarstva rada i Inspektorata za rad da hitno reše problem neisplaćenih plata i nedostavljanja zaposlenima obračuna zarada i naknada zarada, takozvanog platnog listića, ukazujući na to da se time krši Zakon o radu. Naime, ukazali su da je postalo masovna pojava da poslodavci koji ne isplaćuju zarade – ne daju ni platne listiće, tako da zaposleni imaju još veći problem da ostvare svoje na papiru garantovano pravo i sudski naplate potraživanja proistekla iz radnog odnosa.\nPredsednik Saveza samostalnih Sindikata Srbije Ljubisav Orbović je na sednici Socijalno-ekonomskog saveta ukazao na to da su poslodavci prvu godinu od početka primene Zakona o radu poštovali obavezu da, čak i kada ne isplaćuju plate, daju radnicima obračunski listić, ali da su poslednjih meseci počeli to da izbegavaju . Orbović je upozorio i na to da su sudovi sada spori i da ne žure da odmah rešavaju radničke zahteve, čak ni kada oni imaju kompletnu dokumentaciju na osnovu koje se odmah može naplatiti, s obzirom da je platni list izvršna isprava, zaostala plata. Opširnije\nODRŽANA KONFERENCIJA ZA MEDIJE POVODOM SVETSKOG DANA DOSTOJANSTVENOG RADA\nPovodom obeležavanja Svetskog dana dostojanstvenog rada – 7. oktobra, danas je u prostorijama Saveza samostalnih sindikata Vojvodine održana konferencija za medije. Na konferenciji su učestvovali predstavnici Saveza samostalnih sindikata Vojvodine i UGS „Nezavisnost“, i to: Goran Milić - predsednik Saveza samostalnih sindikata Vojvodine, Vladimir Gvozdenović - predsednik Saveza samostalnih sindikata grada Novog Sada i opština, Eržebet Tot Batori - predsednica Pokrajinskog odbora UGS „Nezavisnost“ i Derenj Slavko i Radislav Šakić - predstavnici granskih odbora obrazovanja i zdravstva UGS „Nezavisnost“.\nUčesnici konferencije su ukazali na težak položaj radnika, na visok stepen kršenja prava u oblasti rada, uticaj izmena propisa iz oblasti radnog zakonodavstva, ogroman broj nezaposlenih, sve češćih otpuštanja zaposlenih, zarade koje ne pokrivaju osnovne životne potrebe iz potrošačke korpe, veliki broj radnika koji na platu čekaju mesecima i godinama, loši uslovi rada, nepoštovanje radnog vremena i marginalizacija socijalnog dijaloga .\nMeđunarodna organizacija rada ustanovila je Svetski dan za dostojanstven rad – 07. oktobar, koji podrazumeva produktivno radno mesto na kome se štite prava radnika, na kome se može zaraditi pristojna zarada i gde postoji odgovarajuća socijalna zaštita.\nPo odluci Međunarodne organizacije rada, tema ovogodišnjeg obeležavanja Dana dostojanstvenog rada je „STOP KORPORACIJSKOM BOGAĆENJU“.\nPredsednik Milić je najavio zajedničke aktivnosti dve repreznetativne centrale - SSS Srbije i UGS „Nezavisnost“ povodom Svetskog dana dostojanstvenog rada, a koje će se odvijati u Novom Sadu, Beogradu, Nišu i Kragujevcu. Stoga se očekuje da će ovogodišnja kampanja povodom dana dostojanstvenog rada, koja će biti usmerena na zaustavljanje pohlepe kapitala, poprimiti široke razmere i imati vidljive rezultate.


Japan: Ratom hteo da reši pitanje teritorija? | Skandalozno\nMomentalno izbačen: Japanski poslanik ratom protiv Rusije hteo da reši pitanje teritorija\n“Asocijacija za restauraciju Japana” isključila je jednog poslanika iz svojih redova zbog reči o ratu kao mogućem rešenju pitanja “severnih teritorija”.\n“Asocijacija” je isključila na zasedanju svog komiteta za partijsku disciplinu poslanika Donjeg doma japanskog parlamenta Hadakua Marujamua iz svojih redova zbog reči o ratu kao mogućem rešenju pitanja “severnih teritorija“, prenose japanski mediji.\n“Severne teritorije” u Japanu su četiri ostrva Južnih Kurila — Kunašir, Iturup, Šikotan i Habomaj, na koja pretenduje Tokio i oko kojih se spori s Rusijom.\nNekoliko sati pre isključenja poslanik je, želeći da snosi odgovornost za svoj postupak, podneo izjavu o istupanju iz partije. Međutim, organizacija nije usvojila tu izjavu, a lider partije Itiro Macui je rekao da u datom slučaju nije dovoljno samo istupiti iz partije po sopstvenoj želji.\nBudite prvi sa komentarom na članku "Momentalno izbačen: Japanski poslanik ratom protiv Rusije hteo da reši pitanje teritorija"


RK Novi Pazar doveo Aleksandra Stanojevića – Rastanak sa Dobrivojem Markovićem – Balkan-Handball.com\nHome / Transferi / RK Novi Pazar doveo Aleksandra Stanojevića – Rastanak sa Dobrivojem Markovićem\nPoslednja izmena: 28/01/2020\nRukometaši Novog Pazara u izmenjenom sastavu čekaju drugi deo sezone koji počinje narednog vikenda. U redove ambicioznog tima učesnika prošlogodišnjeg plej-ofa Super lige stigao je nekadašnji reprezentativac, desni bek Aleksandar Stanojević (35). Popularni „Sarma“ pojačao je konkurenciju u sastavu, a sigurno je da će sa svojim iskustvom imati šta da pokaže mlađim saigračima.\nUprava kluba odlučila je da se zahvali nekadašnjem srpskom reprezentativcu, članu Jugovića, Zagreba, Vardara, Dobrivoju Markoviću (34) na saradnji:\nRukometni klub Novi Pazar je raskinuo saradnju sa levim krilom Dobrivojem Markovićem. Upravni odbor je konstatovao da nezalaganje, nepoštovanje trenera će biti najstrože kažnjeno. U ekipi će ostat samo oni koji budu poštovali grb grada za koji budu igrali. Ambicije su da postanemo organizovan klub u kome će dres biti svetinja a ne igrač ili pojedinac. Konstatovano je i sledeće, sa svakim igračem će biti pojedinačno obavljen razgovor, svi oni koji budu mislima van Novog Pazara slobodni su. Zahvaljujemo se Dobrivoju Markoviću. Upravni odbor je jednoglasan u svim donetim odlukama, piše u saopštenju Upravnog odbora kluba.\nAleksandar StanojevićDobrivoje Marković\n← Prethodni članak Filip Mirkulovski ostaje do 2022 u Veclaru i počinje trenersku karijeru!\nNaredni članak → NEXE ČUVA KOSTUR EKIPE: Produžili Radovanović, Jelinić i Vida\nVRATIO SE KUĆI: Dobrivoje Marković ponovo u Jugoviću\nBoća u Zvezdi!


Zvizdic: BiH nema definisan stav o malom Šengenu\nizvor: agencije foto: 11.11.2019.\nSKOPLjE – Predsedavajući Savetu ministara Bosne i Hercegovine Denis Zvizdić izjavio je danas u Skoplju da BiH nije ni na kom nivou učestvovala u definisanju inicijative o „mini Šengenu” i da o njoj nema definisan stav.\n„BiH će svoj stav doneti u skladu s procedurama i posle ozbiljne analize institucija, poslovne zajednice i eksperata. Dobili smo neke garancije da inicijativa ne predstavlja pokušaj supstitucije evrointegracija niti da se derogiraju postojeći regionalni sporazumi poput CEFTA”, izjavio je Zvizdić i dodao da evrointegracije ostaju „primarni fokus” BiH.\nOn je naveo da je neophodno da institucije BiH budu zvanično upoznate sa „sadržajem i očekivanim koristima”h inicijative i modelima za uklanjanje carinskih barijera.\nKako je naveo Zvizdić, brisanje granica je „nelogično” u regionu u kome sve granice nisu definisane, prenela je Beta.\nOHRID – Premijer Severne Makedonije Zoran Zaev rekao je da je inicijativa o slobodnom kretanju robe, usluge, ljudi i kapitala, iza koje stoje Srbija, Severna Makedonija i Albanija, prva samostalno pokrenuta inicijativa na Zapadnom Balkanu, te da ona predstavlja dodatnu vrednost na ono što su do sada radila institucije EU sa zemljama regiona u smeru poboljšanja života i perspektive regiona.\n„Pokrenuli smo inicijativu ili, kako ja volim da kažem, akcioni plan koji Balkan čini drugačijim. Srbija, Albanija i multietnička Severna Makedonija pokrenuli su inicijativu sa kojom pozivaju i druge partnere na Zapadnom Balkanu i sa kojom menjamo region, da bi postao bolje mesto za život i bio bitniji faktor na celom evropskom kontinentu”h, rekao je Zaev na zajedničkoj konferenciji za medije, preneo je Tanjug.\nOHRID – Premijer Albanije Edi Rama poručio je danas na konferenciji za medije u Ohridu, gde je održan sastanak o „malom Šengenu”, da bi u tu inicijativu trebalo uključiti i Kosovo „na ravnopravan način i na legalnim osnovama”, te da očekuje da i tzv. Kosovo na sledećem sastanku u Draču, 21. decembra, bude predstavljeno kao i ostale države regiona.\nRama ističe da nije promenio svoj stav prema Kosovu, niti mišljenje da Srbija treba da ga prizna, ali smatra i da nije bilo smetnji da kosovski predsednik i premijer budu u Ohridu.\n„Za nas je, govorio sam to i pre i zapisano je u dokumentu u Novom Sadu, da nije ideja da podelimo Zapadni Balkan, koji je ionako u malim delovima i rascepkan, već da obuhvatimo sve zemlje Zapadnog Balkana”, rekao je Rama, prenosi Tanjug.\nKaže da u ovoj inicijativi nema ništa novo u odnosu na sve ono što je dogovarano ranije na brojnim sastancima u okviru Berlinskog procesa, osim dogovora o slobodnom kretanju ljudi u čitavom regionu.\nTakođe, ističe da bi u Draču voleo da vidi i predstavnike Crne Gore i BiH i da te zemlje zatraže da uđu u taj proces, ali, ponovio je, i da u njega bude uključeno i Kosovo na „legalnim osnovama i ravnopravno”.\nTakođe, ističe da ni Srbija, ni BiH nisu prihvatile da njihovi predstavnici sede za istim stolom sa predstavnicima Kosova.\n„Ako neko govori o 'Velikoj Albaniji', ja pričam o brisanju granica sa Kosovom, ja sam evropski građanin”.


UEFA: Ukloniti političke slogane sa dresa Ukrajine - BIGportal.ba\nUEFA je u saopštenju ocenila da slogani “Slava Ukrajini!” i “Slava herojima!”, kao i obris Ukrajine sa Krimom u svom sastavu na dresovima ukrajinskog tima – jasno politički, sa istorijskim i militarističkim značenjem.\n“Zbog toga se ovaj konkretni slogan sa unutrašnje strane dresa mora ukloniti za upotrebu na takmičarskim utakmicama UEFA”, navodi se u saopštenju, prenose ruski mediji.\nFIFA je saopštila da će ostati neutralna u političkim pitanjima i naglasila da je pitanje dresa Ukrajine na evropskom fudbalskom prvenstvu u nadležnosti UEFA. Slogan “Slava Ukrajini! Herojima slava!”, nastao je u periodu Drugog svetskog rata, kao pozdrav članova “Organizacije ukrajinskih nacionalista” i “Ukrajinske ustaničke vojske”, čiji lider je bio Stepan Bandera, koji je sarađivao i sa nacistima.


Hari i Megan pozvani da se odreknu svojih titula - Svet - Dnevni list Danas\nPočetna » Svet » Hari i Megan pozvani da se odreknu svojih titula\nZvaničnici kraljevske palate pozvali su vojvodu i vojvotkinju od Saseksa da odustanu od svojih titula, nakon poslednjih „sramotnih“ izjava princa Harija o kraljevskoj porodici.\nČlanovi dvorskog osoblja posebno su ljuti zbog Harijeve „šokantne“ kritike na račun roditeljstva princa Čarlsa, ali i pokojnog princa Filipa pa i same kraljice Elizabete.\n„Ljudi su zaprepašćeni kako je to mogao da učini, odmah nakon sahrane princa Filipa. U pitanju je veliko nepoštovanje. Vojvoda od Saseksa napada instituciju za koju kaže da mu je nanela mnogo bola. Ako je situacija takva, sledi zaključak da vam nisu potrebne titule koje vam je ta institucija dala“, navodi izvor Dejli mejla.\nIako se podrazumeva da nisu planirani formalni potezi kojima će se oduzeti titule Megan i Hariju, zbog poslednjih događaja, oseća se određeni pritisak na dvoru.\nS tim u vezi, očekuje se da će tenzije u porodici biti velike kada Hari prvog jula bude došao u Britaniju na otkrivanje statue svoje majke, princeze Dajane.\nHari je članove dvorskog osoblja posebno pogodio izjavama koje je dao u intervjuu koji je trajao 90 minuta, Deksu Šepardu.\nKonkretno, postoji ljutnja zbog toga što je govorio samo mesec dana posle sahrane svog dede.\nHari je sagovorniku rekao da se odselio kako bi izbegao ciklus „genetskog bola“.\n„Kada je roditeljstvo u pitanju, pošto sam iskusio neku vrstu bola ili patnje, koju su možda pretrpeli i moji roditelji, pobrinuću se da prekinem taj ciklus i da ga ne prenosim dalje“, rekao je Hari i dodao da su vaspitne metode koje primenjivao princ Čarls, nasleđene od kraljice i princa Filipa, te da to želi da promeni kada su u pitanju njegovi naslednici.\nŽivot u kraljevskoj porodici uporedio je sa životom u zoo vrtu i sa čovekom iz Trumanovog šoua, koji nije svestan da je čitav njegov život TV emisija.\nHari je takođe iskoristio intervju sa američkim voditeljem u martu, da opiše kako se osećao „stvarno izneverenim“ od strane svog oca koji je, kako je tvrdio, odbio da mu se javi nakon „Megzita“.\nMegan MarklPrinc ČarlstituleBeograd\nJedno reagovanje na “Hari i Megan pozvani da se odreknu svojih titula”\nSlobodan Trajkovic kaže:\n18. maja 2021. u 07.29\nCovek samo prica istinu i vidi se da je veoma iskren u svemu tome ziva istina i svaka cast sta je uradio spasio sebe i svoju porodicu od zoo vrta.


“Zelenjak” na starom-novom mestu – TV Kikinda\nDušan Jankov i Goran Lazić pobednici 35. "Dana ludaja"\nDušan Jankov i Goran Lazić pobednici 35. “Dana ludaja”\n“Zelenjak” na starom-novom mestu\nPoslednjih dana pošteni sugrađanin sve češće se zagleda u kalendar kako bi i sebe ubedio da se još uvek radi o letu i da je jul tek u dvadesetim. Nestabilna situacija u međuljudskim odnosima, zatim u novčanicima, a od nedavno i u vremenskim uslovima, što se odražava opet na sve, pa u krug. Elem, atmosfera koju zatičemo na kikindskom Zelenjaku malo je bolja od prosečno nestabilne. Malo zbog zarotiranih mesta i tezgi usled renoviranja prostora, a malo opet i zbog aprilskog ponašanja tekućeg meseca.\nKako nam proizvođači objašnjavaju, sve zavisi od parcele, od vremena sadnje, ali najveće posledice mogli bi da pretripe uzgajivači paradajza i ppaprike, dok za krompir iako je krtolasta biljka ipak ima nade. Miljana Tešić iz Nakova, mladi je proizvođač. Kako kaže, potrebni su kako rad, tako i usavršavanje samih proizvođača, kako bi rezultati mogli da budu što bolji,\nbez obzira na vremenske uslove:\n-Godina u principu nije dobra, ali imamo stručnu pomoć, imamo znanje, tako da nekako izlazimo na kraj. Ne preporučujem držanje paradajza u frižideru, već van frižidera kako bi voće što duže zadržalo svoju prirodnu svežinu.\nRadovi na Zelenjaku su u toku, pa prodavci pokušavaju da dugogodišnjim mušterijama skrenu pažnju na svoju sadašnju poziciju. Budući da će se na potpunom renoviranju Zelene pijace raditi izvesno vreme, vrlo je bitno da trgovci pronađu mesto koje im odgovara.\nNeki su zadovoljni, a opet ima i onih koji sa velikim nestrapljanjem čekaju da se radovi privedu kraju. U međuvremenu roba mora da nađe svog kupca, koji će recimo za paradajz da da, od 50 do 60 dinara, papriku 180 dinara, krompir do 50 kao i za crni luk.\nBeli luk je stajao 300 dinara, zelen 150, boranija 100 dinara, šargarepa od 50 do 60 dinara, krastavac do 60, ljuta paprika 5 dinara komad, tikvice 60. Kod voća, iako sporadično još uvek se na tezgama mogu videti šljive, za koje trgovci traže do 60 dinara, zatim kruške od 80 do 170 dinara, grožđe od 150 do 170.\nBreskve su prodavane po ceni od 90 do 140 dinara, banane do 100, a ananas je ovih dana na Brankinoj tezgi broj šest, prodavan po akcijskoj ceni od 90 dinara po kilogramu.\nJabuke petrovače, od kojih sada više ne trnu zubi, stajale su od 50 do 70 dinara. Lubenice su prodavane po ceni od 20 dinara za kilogram, a sinje 60 dinara komad. Kukuruz, kažu trgovci, sigurno se radi o slatkom šećercu, ostaje nam da im verujemo i za 100 dinara ponesemo tri komada kući. Kada je cveće u pitanju i u cvetnim lejama primetan je julski kišno sunčani učinak\nOni koji još uvek vole da im je bašta lepa i bujna vode uzaludnu i bezpoštednu bitku sa prirodom i dolaze do Zelenjaka i po ko zna koji put kupuju vinke, begonije, ili lepog Jovu za čega izdvajaju 100 dinara, ili 400 za carsku korpu šarenih petonija.\njul 20, 2018 Rubin Rubin\n← Za radove u vrtiću “Šilja” NIS “Naftagas” izdvojio 2 miliona i 300 000 dinara Jubilarna „Pitijada“: Postavljen novi Ginisov rekord u dužini pite krompiruše →


Individualna ložišta glavni zagađivači vazduha, mere još ne daju rezultate - Pančevo.city\nKada su izloženi zagađenju ljudi sa srčanim oboljenjima mogu doživeti bol u grudima, kratko i pliko disanje, kašalj, a zagađenje može povećati osetljivost i na respriatorne infekcije, kažu lekari. Zagađenje se dovodi u vezi sa povećanim brojem smrtnosti kod bolesnika koji boluju od kartiovaskularnih i hrnočinih respiratornih bolesti. Dugoročna izloženost povećanim koncentracijama čađi može dovesti do pojave kancera pluća i disajnih organa\nKako beleži monitoring kvaliteta vazduha, gotovo svakodnevno u Pančevu, udisanje vazduha je opasno po zdravlje. Prema analizi Zavoda za javo zdravlje Pančevo, najznačajniji izvori emisije štetnih materija u vazduh su zagađenje od industrije, indvidualna ložišta i saobraćaj. Ipak, aerozagađenje je najviše tokom grejne sezone, kada se beleži porast koncentracija suspendovanih čestica PM10 i PM2,5. Vrednosti tih zagađivača vazduha su tada i do pet puta viši od dozvoljenih, a osnovni razlog za to je dim koji se oslobađa tokom sagorevanja uglja, drva i mazuta.\nVrednosti suspendovanih čestica krajem februara 2021. godine\nLekari Zavoda za javno zdravlje u Izveštaju o stanju životne sredine u gradu Pančevu za 2019. godinu, napominju da su čađ, PM10 i PM2,5 čestice odgovorne za mnoge štetne zdravstvene efekte kod ljudi, naročito kod dece, trudnica, hroničnih bolesnika, starih ljudi.\n„Kada su izloženi zagađenju ljudi sa srčanim oboljenjima mogu doživeti bol u grudima, kratko i pliko disanje, kašalj, a zagađenje može povećati osetljivost i na respriatorne infekcije. Zagađenje se dovodi u vezi sa povećanim brojem smrtnosti kod bolesnika koji boluju od kartiovaskularnih i hrnočinih respiratornih bolesti. Dugoročna izloženost povećanim koncentracijama čađi može dovesti do pojave kancera pluća i disajnih organa”, stoji u izveštaju.\nGrejanje na čvrsta goriva nije ekološki prihvatljivo, a grad Pančevo primenjuje meru subvencije za gasni priključak, kako bi se povećao broj domaćinstava koji se greju na čisti izvor energije – prirodni gas, koji ne zagađuje okolinu.\nPančevo je prvi grad u Srbiji koji je planirao i odvojio sredstva za pomoć građanima za priključenje individualnih domaćinstava na gasnu mrežu. Od 2016. do 2020. godine, subvencionisano je oko 330 porodica. Visina izdvajanja sredstva iz budžeta kretala se od dva milona, koliko je opredeljeno 2016. i 2017. godine, preko 3,6 miliona 2018. godine, da bi 2019. bilo izdvojeno 5,5 miliona. Isto toliko predviđeno je budžetom za 2020. godinu, ali je ipak iskorišćeno samo četiri miliona.\nMeđutim, pravo na subvencije u iznosu od 30.000 do 50.000 dinara, u zavisnosti od godine, imali su stanovnici sedam od osam naselja u Pančevu, dok je devet naseljenih mesta koji pripadaju gradu Pančevu, ostalo bez ove pomoći grada. Zbog čega je to tako, nismo uspeli da saznamo jer nam iz Gradske uprave nisu odgovorili na to, kao ni na druga pitanja.\nIpak, nadležni u Mesnim zajednicama Kačarevo i Banatski Brestovac, objasnili su nam da u ovim naseljnim mestima postoje pravni problemi, zbog čega godinama unazad nije bilo novih gasnih priključaka. U Mesnoj zajednici u Kačarevu rekli su nam da u tom naseljenom mestu vlada veliko interesovanje za priključak meštana na gasnu mrežu, ali da ta mreža još nije preneta na „Srbijagas”, i da to treba da uradi lokalna samouprava.\nU Banatskom Brestovcu situacija je još komplikovanija. Prema rečima Mirjane Jovanović, zaposlene u Mesnoj zajednici u tom selu, selo je gasifikovano još 1991. godine, tako da veliki broj domaćinstava ima plin. Međutim, već 20 godina nisu mogući novi priključci jer je vlasnik gasne mreže Mega projekt u stečaju, i prema njihovim saznanjima, u sporu sa „Srbijagasom”.\nAutorka karikature: Teodora Ostojin\n„Obraćali smo se i ministrima, i Srbijagasu, i Mega projektu, i nismo naišli da saradnju i odgovore. Pitanja su slali i sami žitelji Banatskog Brestovca, a nadležnima je pisala i zaštitnica građana grada Pančeva, ali nije dobila odgovore. Meštani su veoma zainteresovani za priključak na gasnu mrežu i s pravom su besni jer decenijama ne uspevamo da rešimo problem. Težimo da budemo ekološki čista sredina, a nama to država ne dozvoljava iako imamo uslove. Paradoks je što mnogima od nas gas dolazi do ulaza u kuću, a ne možemo da se priključimo”, objašnjava naša sagovornica.\nGasifikacije još nije dala željene rezultate\nPravo na gradske subvencije imali su stanovnici mesnih zajednica: Gornji Grad, Strelište, Stari Tamiš, Vojlovice, Topole, dela Mise i dela teritorije MZ Centar, u kojima je izgrađena ulična gasna infrastruktura, i koji su potpisali ugovor o priključenju objekta na sistem i distributivnu mrežu sa JP „Srbijagasa” u toku te godine, i uplatili sredstva za kupovinu gasnog priključka.\nDo prošle godine, u Pančevu cena gasnog priključka iznosila je 120.000 dinara, a Dušan Bajatović, direktor „Srbijagasa”, najavio je da će od 1. jula 2020. godine, cena priključka biti jednaka za sve opštine u Srbiji i iznositi 780 evra.\nU septembru prošle godine, „Srbijagas” je uputio poziv svim zainteresovanim građanima da se prijave na gasnu mrežu, uz trošak od 780 evra, koji je moguće platiti na 36 mesečnih rata.\nInače, JP „Srbijagas“ je 2018. godine otpočelo gasifikaciju pojedinih delova Pančeva, a u planu je bila izgradnja 150 kilometara distributivne gasne mreže i oko 20 kilometara gasovoda srednjeg pritiska, kako je predviđenom ugovorom iz 2011. godine.\nPrema podacima iz 2017. godine, 30 do 35 odsto stanovništva Pančeva je obuhvaćeno daljinskim sistemom grejanja, dok preostali deo stanovništva koristi individualne načine zagrevanja. Prema vrsti goriva u upotrebi su četiri vrste energenata (prirodni gas, mazut, lož ulje i ugalj), s tim što je prirodni gas najzastupljeniji.\nPodaci pokazuju i da od oko 27.900 domaćinstava u Pančevu, samo njih 2.100 koristi prirodni gas za grejanje, 11.600 domaćinstava je priključeno na daljinski sistem grejanja, dok oko 14.200 porodica ima individualno grejanje (čvrsto gorivo ili električna energija).\nGrejanje na čvrsto gorivo jeste veliki problem, ali se on ne može rešiti dok država i lokalna samouprava ne sprovedu niz mera kako bi se promenio način zagrevanja u zimskim mesecima, smatra Teodora Marković, iz pančevačkog ekološkog udruženja Zeleni most.\nOna kaže da će gradska mera subvencija za gasni priključak sigurno dati rezultate, i da će aerozagađenje biti smanjeno, ali da smatra da do tih prvih pokazatelja moramo još sačekati, dok se broj priključenih domaćinstava na gasnu mrežu ne poveća.\n„Navedena mera još nije dala prave rezulate, a dokaz za to su parametari zagađenja vazduha za grad Pančevo, gde jasno možemo videti da često znaju preći granice dozvoljenog zagađenja, kao i da nam je genralno vazduh lošeg kvaliteta”, objašnjava Marković.\nGasifikacija u Pančevu\nNaša sagovornica kaže da je veliki broj građana zainteresovan za novčanu pomoć za priključenje na gasnu mrežu, što je za naš portal potvrdila i Katarina Banjai, članica Gradskog veća zadužena za zaštitu životne sredine u Gradskoj upravi grada Pančeva. Ona međutim, nije odgovorila da li će se novčani iznos za subvencije povećavati, kako bi se što više se domanćistava u gradu i naseljenim mestima (gde postoji gasovodna mreža) priključio na gasnu mrežu, već nas je uputila da pošaljemo mejl, na koji nam nije odgovoreno.\nOsim pomenute mere za smanjenje aerozagađenja, Marković kaže da bi država i lokalna samouprava trebalo da ulažu u obnovljive izvore energije i na nivou indidvidulanih domanćistava (npr. solarni paneli). Takođe, trebalo bi potsticati izolaciju zidova, krova, kao i nove prozore, i uvođenje sistema centralnog grejanja u domaćinstvima koja ih nemaju.\n„Jako bitna stavka je i zamena starijih i manje efikasnih kotlova, za one sa manjim emisijama, potpuna obustava korišćenja uglja kao oblika čvrstog goriva, kao i poboljšano održavanje dimanjaka uz inspekcijske nadzore. Umesto uglja, trebalo bi podsticati prodaju ogreva nastalih iz biomase (briket, pelet), i podizanja cene fosilnih goriva kako bi se korišćenje istih smanjilo“, poručuje naša sagovornica.\nSuzić / feb 6\nŽilović / apr 20\nPredić / jan 20


Zlato, srebro i bronza za gradiški Niten na seniorskom prvenstvu BIH\nU Vogošći je proteklog vikenda održano karate prvenstvo Bosne i Hercegovine za seniore i seniorke u katama i borbama.\nZlatna, srebrena i bronzana medalja otišle su u ruke takmičara gradiškog Nitena na državnom prvenstvu. Muška ekipa u katama postala je prvak Bosne i Hercegovine po treći put za redom, a ekipu su činili Selak Jovo, Popadić Slobodan i Vrbanjac Kenan.\nŽenska ekipa u katama osvojila je srebrenu medalju, i to u sastavu Kutić Nevena, Borković Dajana i Zjajić Marija, ali se mora istaći i to da su djevojke drastično oštećene u finalu od strane sudija.\nVrbanjac Kenan osvojio je bronzanu medalju u katama pojedinačno. Ovo prvenstvo bilo je i izbornog tipa za Evropsko prvenstvo koje će se odrżati u Španiji krajem ovog mjeseca i Balkansko prvenstvo koje će biti održano u aprilu mjesecu u Srbiji.\nNiten je sada četvrti na prvenstvu Bosne i Hercegovine u generalnom plasmanu klubova (od 44 kluba koliko ih je učestvovalo). Poslije Sarajeva i Mostara, Gradiška se plasirala na ljestvici seniorskog karatea Bosne i Hercegovine.


Građani plaćaju porez ali ne znaju gde ide njihov novac | Kamatica\nPočetna > vest > Građani plaćaju porez ali ne znaju gde ide njihov novac\nGrađani plaćaju porez ali ne znaju gde ide njihov novac\nTekst objavljen: 23.09.2018 13:03\nIstraživanje u okviru švajcarskog projekta "Reforma poreza na imovinu" pokazalo je da su građani uglavnom svesni koliko je za razvoj opštine u kojoj žive važno da uredno plaćaju porez na imovinu, ali čak 76 odsto kaže da ne znaju na šta se taj novac troši.\nIstraživanje je rađeno na uzorku od 1.540 ljudi u 44 opštine u celoj Srbiji. Građani su u istaživanju rekli i da opštinske usluge najčešće koriste kao fizička lica, da su zadovoljno kako je rad opštine organizovan, kao i kako se upravlja gužvama, a većina je zadovoljna i radnim vremenom opština.\n„Građani su nam još i rekli da misle da uglavnom ne mogu da utiču na planiranje i upravljanje budžetom opštine, niti ih lokalna vlast podstiče na to. Sa druge strane, više od dve trećine ispitanika, reklo je da uopšte nisu ni zainteresovani, a ni spremni da učestvuju u odlukama vezanim za planiranje i trošenje sredstava iz opštinskog budžeta“, objasnio je Aleksander Grunaur, šef projekta „Reforma poreza na imovinu“.\nMišljenje da lokalna vlast ne podstiče građane da učestvuju u planiranju budžeta nešto je zastupljeniji među onima sa višim i visokim obrazovanjem, kao i među korisnicima iz centralne Srbije i Pomoravskog i Raškog okruga.\nStanovnici iz ruralnih sredina češće u odnosu na one iz urbanih sredina navode da lokalna vlast u opštini u kojoj žive podstiče građane da učestvuju u planiranju i upravljanju budžetom opštine. Na pitanje, u kojoj meri su uslovi za učešće građana u odlučivanju o upotrebi sredstava iz opštinskog budžeta poboljšani u proteklih godinu dana, učesnici istraživanja su u najvećem broj, njih 34 procenta, rekli da se uslovi uopše nisu promenili., dok 11 procenata smatra da su se u velikoj meri promenili.\nIspitanici iz centralne i istočne Srbije, kao i iz Podunavskog okruga češće u odnosu na opšti prosek smatraju da su se ovi uslovi promenili u proteklih godinu dana.\nNovim Zakonom o lokalnoj samoupravi građani moraju da budu uključeni u postupak pripreme investicionog dela budžeta gradova i opština.\n„Porez na imovinu je jedan od retkih poreza koji u potpunosti ostaje lokalnoj samoupravi u kojoj je i naplaćen. Mi im zato pomažemo da prošire obuhvat naplate poreza na imovinu, i u poresku evidenciju uvedu sve one nekretnine na koje se trenutno porez ne plaća“, kaže Aleksander Grunauer. On još i dodaje da trenutno u 44 opštine u Srbiji radi 325 popisivača, koji proveravaju li se stvarno stanje nekretnina na terenu slaže sa onim koje ljudi plaćaju u poreskoj prijavi. P\nosle popisa nekretnina i ažuriranje baze podataka, pet najboljih opština podeliće nagradni fond od milion franaka koji je obezbedila Vlada Švajcarske.\nU saradnji sa projektom „Reforma poreza na imovinu“ dobijeni novac će morati da potroše na infrastrukturne projekte, za koje građani kažu da su im najpotrebniji.\nNovčanica od 20 evra se premazuje posebnim slojem, evo šta to znači za građane\nPo svemu sudeći, stiže nam nova novčanica od 20 dolara\nplaćanje poreza naplata poreza građani Srbije


Stranke iz FBiH ne žele podpredsjednika iz SNSD-a | Srpskacafe\nČetvrtak, 23.01.2020., 11:33 Četvrtak, 23.01.2020., 11:44\nStranke iz Federacije BiH ne žele da potpredsjednik FBiH iz reda srpskog naroda bude iz SNSD-a i poručuju toj stranci da se to neće ostvariti.\nHalid Genjac, generalni sekretar SDA, najjače bošnjačke partije i stranke koja ima najveći broj poslanika u federalnom parlamentu, juče je za “Nezavisne” samo kratko rekao da to nije realna opcija.\nZvonko Marić, delegat SBB-a u Domu naroda FBiH, za “Nezavisne” kaže da zahtjev SNSD-a doživljava kao maksimalistički.\n– Mislim da je riječ o pokušaju izvršenja svojevrsne političke trgovine, zapravo uticaja da se pridobije to mjesto koje je vrlo značajno – rekao je Marić konstatujući da je to poprilično neizvodivo, te da može poslužiti u dnevnopolitičke svrhe.\nNjegova koleginica iz HDZ-a Zdenka Džambas kaže za “Nezavisne” da zahtjev Milorada Dodika, predsjednika SNSD-a, treba da ide po vertikali.\n– Ako će se tražiti da u Vladi RS SDA i HDZ imaju ministre, onda je logično da to Dodik zahtijeva. Ako se hoće nešto po vertikali, takav je dogovor među strankama, u to se ne treba petljati – kaže ona i dodaje da se već nekoliko puta pokušava formirati Klub Srba u Domu naroda FiH.\n– U Klubu Srba još ne mogu da se dogovore ni o predsjedniku ovog kluba, ni o članu rukovodstva. SDP BiH ima osam izaslanika, a svi ostali imaju devet, znači većinu čine ovi drugi – objasnila je ona.\nIgor Stojanović, delegat SDP-a u Domu naroda FBiH iz reda Srba, kaže da je matematički moguće da jedan od potpredsjednika Doma naroda FBiH bude iz reda SNSD-a, kao i potpredsjednik FBiH. Kaže da nije teško da se desi da potpredsjednik FBiH bude iz SNSD-a, ako SDA, HDZ, SBB i DF stanu iza njega.\n– Ono što vam ja mogu reći jeste da SDP, Naša stranka, Narod i pravda to sigurno neće podržati. Mi smo jednom izašli u susret u prošlom mandatu i dozvolili da ide kandidat za potpredsjednika FBiH. Sad se to neće desiti, a bez našeg potpisa ne može otići, dok ne vidimo ko je čovjek koji će biti predložen – rekao je Stojanović za “Nezavisne”.\nGoran Broćeta, delegat SNSD-a u Domu naroda FBiH iz Kluba Srba, ističe da je u potpunosti opravdan zahtjev SNSD-a da potpredsjednik FBiH iz reda srpskog naroda bude iz te stranke.\n– SNSD je 20 godina prisutan u vlasti u FBiH. Najbolje poznaje potrebe povratnika srpske nacionalnosti, pogotovo što je jedina partija iz RS koja u Domu naroda FBiH ima četiri delegata. Peti je iz DNS-a, koji je zajedno sa nama bio na srpskoj listi. Smatramo da je naše potpuno pravo da predložimo i kandidata za potpredsjednika FBiH i Doma naroda FBiH – rekao je Broćeta za “Nezavisne”.\nReagujući na izjavu Željka Komšića, lidera DF-a i predsjedavajućeg Predsjedništva BiH, da ne dolazi u obzir da potpredsjednik FBiH iz reda srpskog naroda bude iz SNSD-a, Broćeta je rekao da DF nema nijednog delegata u Klubu Srba u Domu naroda FBiH.\nPodsjećamo, SNSD zahtijeva mjesto potpredsjednika Federacije BiH iz reda srpskog naroda. Prva prepreka na tom putu je Klub Srba u Domu naroda, koji treba sa šest glasova da predloži kandidata. U Klubu Srba je od 17 delegata osam iz SDP-a, jedan iz SDA, a pet ima SNSD – Srpska lista, te po jedan iz HDZ BiH.\nSocijaldemokratskog pokreta i Liberalne stranke. Moguće je da Klub Srba prikupi šest potpisa, s obzirom na to da je Zora Dujmović iz HDZ BiH u Klubu Srba, ali opet to treba da izglasa Klub, što će biti teško. Druga prepreka je Predstavnički dom FBiH, jer ukoliko SDA, SBB i DF ne podrže kandidata SNSD-a, nemoguće je da se to i desi.


Kreće novi ciklus za srpske košarkašice - BasketballSphere\nKreće novi ciklus za srpske košarkašice\nKošarkaški savez Srbije se kandidovao za organizaciju kvalifikacionih turnira za Olimpijske igre u Tokiju, u obe konkurencije. To je na konferenciji za medije u Kući košarke, potvrdio predsednik KSS, Predrag Danilović.\nTo nije bila jedina tema ovog druženja sa novinarima, kome su osim Danilovića, prisustvovale i Marina Maljković, selektorka srpskih košarkašica, kao i Sonja Petrović, jedna od naših najboljih košarkašica. Na konferenciji je najavljen i početak prodaje ulaznica za prvu utakmicu naše reprezentacije protiv Turske 14. novembra u 17.00 časova u “Hali sportova Ranko Žeravica”.\nUvodnu reč imao je predsednik KSS Predrag Danilović.\n– Posle Evropskog prvenstva, na kome je napravljen fenomenalan rezultat i koje je KSS zajedno sa ženskim sektorom koji predvodi potpredsednica Ana Joković odlično organizovao, sada imamo dve važne stvari. Prva je kvalifikaciona utakmica naših devojaka za Evropsko prvenstvo 14. novembra protiv Turske, a druga je informacija da smo predali kandidaturu za organizaciju ženskog i muškog kvalifikacionog turnira za Olimpijske igre. Naravno da ogromne zasluge za to ima Republika Srbija… Nadamo se da ćemo, ukoliko dobijemo ove organizacije, biti spremni jer imamo veliko iskustvo i da ćemo ih organizovati na najbolji mogući način, a samim tim donekle olakšati mogućnost da se naše dve selekcije plasiraju na Olimpijske igre, gde je plasman već obezbedila muška 3h3 reprezentacija – rekao je Danilović.\nO početku novog takmičarskog ciklusa naše ženske seniorske reprezentacije govorila je selektorka Marina Maljković.\n– Počinje novi ciklus i očekujem da dobijemo neka nova imena za žensku košarku. Veliki je broj novih, mladih igračica, koje su pozvane za ovaj „prozor“ i, kao i uvek, traži se način više da se radi, da se upoznamo sa čime sve Srbija može da raspolaže, tako da smo uveli i ovaj vikend pre zvaničnog okupljanja reprezentacije u ponedeljak 11. novembra. Tog 9. i 10. novembra ćemo imati četiri ili pet treninga sa najmlađim igračicama, da ih testiramo i vidimo koliko brzo one mogu da se priključe seniorkama i isprate sve to. Vodeće igračice, koje su osvojile bronzanu medalju na EP, će raditi po posebnom režimu. Očekujem da one poput Aleksandre Crvendakić i mlađih na pravi način iznesu tešku utakmicu protiv Turske i pokažu da su spremne za to. Nećemo moći da računamo na Draganu Stanković iz Galatasaraja koja je povređena, ali je pozitivno što je klub dozvolio da se oporavlja u Srbiji kod naših lekara i biće uskoro dobro, ali će sigurno propustiti meč protiv Turske.\nSelektorka Maljković respektuje prvog rivala u kvalifikacijama za EP 2021.– Tri pripremne utakmice koje smo letos igrali sa Turskom sigurno ne mogu da se porede sa zvaničnim mečevima. Još nisu objavili spisak, ali očekujemo da neće biti puno promena. Imamo samo tri dana da se spremimo za tu utakmicu, što nikada nije bilo, uvek smo imali po šest-sedam treninga u prethodnim „prozorima“. Većina turskih reprezentativki je u Fenerbahčeu, Galatasaraju i Hataju, igraju dobro, ali i naše igraju dobro, zbog čega sam zadovoljna… Sama pomisao na Olimpijske igre našim devojkama je dovoljan motiv, samo treba naporno da radimo i pripremimo se za kvalifikacioni turnir u februaru… Daj Bože da dobijemo domaćinstvo… Dakle, to je neki ciklus koji se manje-više zatvara za neke naše igračice koje su bile nosioci igre kada smo poslednjih godina osvajali medalje na velikim takmičenjima, a nove igračice treba da se pokažu u ovim kvalifikacijama. Najvažnije je da smo uživali prošlog leta kada smo osvajali bronzanu medalju, pokazali smo da umemo da se nosimo sa pritiskom i volimo da igramo pred našom publikom. Ljudi koji su bili u „Štark Areni“ su svedoci toga i mnogo su nam pomogli da osvojimo bronzu koja je za nas toliko posebna. Snaga te medalje je i dalje izuzetno važna, imali smo prelep ambijent za žensku košarku. Očekujemo da hram novobeogradske košarke „Hala sportova Ranko Žeravica“ bude puna i da pokušamo da sa novim mladim snagama pobedimo Tursku, što neće biti nimalo lako. Obećavamo da ćemo ostaviti poslednji atom snage na terenu, u našem dobro poznatom maniru, da bismo ostvarili pobedu – poručila je Maljkovićeva.\nJedna od naših najboljih igračica Sonja Petrović neće biti na terenu jer se oporavlja od povrede, ali će biti uz ekipu protiv Turske.\n– Kao što je selektorka napomenula, mislim da smo na Evropskom prvenstvu maletene već započeli ovaj novi ciklus, jer je data prilika nekim mladim devojkama da budu pored nas starijih. što nam je dalo neku novu energiju tokom celog EP. Drago mi je da ću biti uz ekipu i tokom ovog „prozora“ iako neću moći da igram jer sam u fazi oporavka. Potrudiću se da što više budem uz devojke, jer od ovoga krećemo za ono što je najbitnije, a to je kvalifikacioni turnir za Olimpijske igre u februaru. Nadam se da ćemo dobiti domaćinstvo… Mlade igračice treba da stasavaju uz nas. Svi smo svesni da će ova generacija uskoro možda završiti svoju priču i želimo da to bude na pravi način – Olimpijskim igrama i eventualnim rezultatom u Tokiju. Ali, rezultati nisu sve, gledamo svoju zaostavštinu, šta će ostati posle nas. Iako je ova utakmica sa Turskom najbitnija u kvalifikacijama za EP, to će biti prilika da upoznamo neka nova lica, da vide kako kod nas funkcionišu stvari… – rekla je Sonja Petrović.\nNa pitanje novinara da li bi organizacija kvalifikacionog turnira bila veliki izazov, predsednik KSS Predrag Danilović je rekao:\n– Izazov smo imali i ovog leta, pa je sve prošlo kako treba. Dobili smo ogromne pohvale za organizaciju i od FIBA i od republike Srbije. To naravno ne može da se uradi bez pomoći države, a smatram da smo to našim radom i zaslužili, pre svega Marina i reprezentativke… Nije nam to ništa strano, daj Bože da dođemo u situaciju da treba da brinemo kako ćemo da organizujemo taj turnir… – objasnio je Danilović.\nSrpske košarkašice će se zvanično okupiti 11. novembra, dok će 9. i 10. novembra selektorka Marina Maljković testirati najmlađe.\nNa širem spisku su: Jelena Bruks, Aleksandra Stanaćev, Maja Škorić, Jovana Nogić, Maja Miljković, Aleksandra Crvendakić, Nevena Jovanović, Ana Dabović, Nikolina Milić, Saša Čađo, Miljana Bojović, Teodora Turudić, Snežana Bogićević, Tina Krajišnik (Jovanović), Dajana Butulija, Ivana Katanić, Sofija Olić, Aleksandra Mužević, Maša Janković, Nadežda Nedeljkov, Milica Bojović, Mona Zarić, Milica Popović (Vojinović)\nRASPORED E grupe kvalifikacija za EP 2021\nPrvo kolo – 14. novembar 2019.\n17.00: Srbija – Turska\n17.30: Litvanija – Albanija\nDrugo kolo – 17. novembar 2019.\n16.00: Albanija – Srbija\n15.30: Turska – Litvanija\nTreće kolo – 12. novembar 2020.\nTurska – Albanija\nČetvrto kolo – 15. novembar 2020.\nAlbanija – Litvanija\nPeto kolo – 4. februar 2021.\nSrbija – Albanija\nŠesto kolo – 7. februar 2021.\nSrbija – Litvanija\nAlbanija – Turska\nTomas je MVP!


Invazija crnih paukova na Irak opasnija od DAEŠ-a - 11.05.2016, Sputnik Srbija\nMali „pauci DAEŠ-a“ predstavljaju novu vrstu ofanzive, sa kojim se Irak mora boriti. Paralelno sa militantima DAEŠ-a, „pauci DAEŠ-a“ su ušli u borbu sa... 11.05.2016, Sputnik Srbija\n17:19 11.05.2016 (Osveženo: 17:52 11.05.2016)\nMali „pauci DAEŠ-a“ predstavljaju novu vrstu ofanzive, sa kojim se Irak mora boriti. Paralelno sa militantima DAEŠ-a, „pauci DAEŠ-a“ su ušli u borbu sa stanovnicima Iraka, kršeći njihov mir, bezbednost, uništavajući njihove kuće i izbegličke kampove.\nIrak: Počela ofanziva za oslobođenje Mosula\n24 Mart 2016, 10:35\nCrni pauci sa crvenom mrljom na leđima raširili su se duž američke vojne baze Habanija na zapadu Iraka. Ovaj slučaj je iznenadio građane u provinciji Anbar, u kojoj su u toku borbe za uspostavljanje kontrole nad teritorijom koju su zauzeli teroristi DAEŠ-a.\nAgencija Sputnjik je objavila video-snimak koji su joj predali stanovnici područja Habanija, koji se nalazi između Faludže i Ramadija. Na ovom snimku irački farmer Abu Osman, stanovnik rejona Habanija govori: „Potvrđujem da je američki pauk Crna udovica pronađen u području Habanija. Tražim od lokalne vlade da eliminiše paukove koji ulaze u naše regione i spreči njihovo širenje“.\nبالفيديو: بعد "#داعش"… #العراق يواجه خطراً جديدا\n— Sputnik Arabic (@sputnik_ar) May 10, 2016\nAbu Usman je pozvao zainteresovane zemlje, centralna i lokalna ministarstva zdravlja i poljoprivrede da realizuju program za povećanje razumevanja građana opasnosti koje donose pauci poznati u čitavom svetu po svojim otrovnim ujedima, otrovnijim nekoliko puta od zmija.\n8 Decembar 2015, 14:02\nOn je dodao da u području Habanija ovi pauci ulaze u kuće svakodnevno. Mnogo ljudi ne znaju o kakvim insektima se radi i koliko su oni opasni za njih i njihovu decu.\nMinistarstvo zdravlja Iraka je saopštilo Sputnjiku da još nije bilo zabeležen nijedan slučaj ujeda ovih paukova ljudi u provinciji Anbar i u drugim provincijama zemlje.\nPrirodna staništa ovih paukova su Severna Amerika, SAD i Australija, ali se mogu adaptirati i u žarkoj iračkoj klimi.


Delegacija EK traži strožiji pravni režim | Novine Toronto\nDelegacija EK traži strožiji pravni režim\nEvropska komisija u BiH saopštila je da je od hitne važnosti da Ministarstvo pravde BiH i Savet ministara usaglase i usvoje predlog izmena i dopuna Zakona o krivičnom postupku BiH (ZKP) i upute ga bez odlaganja Parlamentarnoj skupštini BiH na konačno usvajanje.\nOve izmene i dopune su neophodne kako bi se sprovela odluka Ustavnog suda BiH, koja zahteva strožiji pravni režim, odnosno korištenje i kontrolu posebnih istražnih radnji u krivičnim postupcima, navedeno je u saopštenju.\nIz Delegacije EK su upozorili da bi, bez usvajanja tih izmena i dopuna, Ustavni sud BiH mogao poništiti trenutne odredbe ZKP-a, jer još nisu usklađene sa Ustavom BiH, a neustavnim su proglašene pre šest meseci.\n"Ustavni sud će krajem marta odlučiti da li da poništi ove odredbe ili da produži rok zakonodavcu za usvajanje izmena i dopuna", stoji u saopštenju.\nPosebne istražne radnje se koriste u sprečavanju i otkrivanju teških oblika kriminala i naročito su važne u postupku dokazivanja.\nOne uključuju, između ostalog, korištenje prikrivenih agenata, presretanje komunikacija, nadzor i slanje informatora.\nIstovremeno, kako je istaknuto, one se moraju ograničiti isključivo na ono što je neophodno u demokratskom društvu, odnosno obezbediti proporcionalnost između prava na privatnost pojedinca i sigurnosnih potreba države.\nIz Delegacije EK u BiH su ocenili da je Ministarstvo pravde sačinilo nacrt izmena i dopuna Zakona o krivičnom postupku, ali da je on manjkav i ne omogućava pojačanu borbu protiv korupcije i organiziranog kriminala, bilo na domaćem ili međunarodnom nivou.\n"Od najveće je važnosti da se nacrt u potpunosti uskladi sa međunarodnim standardima, posebno onima u okviru Konvencije UNa protiv transnacionalnog organiziranog kriminala", naglašava se u saopštenju.\nUkoliko zakonodavac usvoji tek polovična rešenja ili ako Ustavni sud ukine postojeće odredbe jer su protivustavne, tužiocima će biti uskraćen jedan od glavnih alata za efikasnu borbu protiv teških oblika kriminala, upozorila je Delegacija EK u BiH.\nDirektna posledica oba takva slučaja, dodaje se, bilo bi nekažnjavanje onih koji počine ta krivična dela.\n"To bi doprinelo podrivanju vladavine prava u momentu u kojem Bosna i Hercegovina mora osigurati stabilno i sigurno okruženje za potencijalne investiture", ističe se u saopštenju.\nOsim toga, kako je navedeno, to bi bilo štetno kada se bude davalo mišljenje o zahtevu Bosne i Hercegovine za članstvo u EU.